open-index/open-wikipedia-markdown huggingface dataset:
ദീപസ്തംഭം മഹാശ്ചര്യം

കെ.ബി. മധു സംവിധാനം ചെയ്ത് 1999-ൽ പുറത്തിറങ്ങിയ ഒരു മലയാളചലച്ചിത്രമാണ് ***ദീപസ്തംഭം മഹാശ്ചര്യം***. ചിത്രത്തിലെ കേന്ദ്രകഥാപാത്രത്തെ അവതരിപ്പിച്ച ദിലീപ് ഒരു ഓട്ടൻ തുള്ളൽ കലാകാരനായാണ് വേഷമിട്ടിരിക്കുന്നത്. മഹാകവി കുഞ്ചൻ നമ്പ്യാരുടെ പ്രസിദ്ധമായ ഒരു ശ്ലോകത്തിലെ ആദ്യവരിയാണ് ഈ ചലച്ചിത്രത്തിന്റെ പേരായി ഇട്ടിരിക്കുന്നത്. ആച്ചീസ് ഫിലിംസിന്റെ ബാനറിൽ സലീം സത്താർ നിർമ്മിച്ച ഈ ചിത്രത്തിന്റെ രചന സുരേഷ് പൊതുവാൾ നിർവ്വഹിച്ചിരിക്കുന്നു.

## അഭിനേതാക്കൾ
* ദിലീപ് – മുണ്ടൂർ രാമനന്ദൻ നമ്പ്യാർ
* ജോമോൾ – ഇന്ദു
* സംഗീത – പ്രിയ
* ജഗതി ശ്രീകുമാർ – നാല്പമരം നമ്പീശൻ
* ഹരിശ്രീ അശോകൻ – അലിയാർ
* രാജൻ പി. ദേവ് – നമ്പ്യാർ
* ഒടുവിൽ ഉണ്ണികൃഷ്ണൻ – ഗോവിന്ദവർമ്മരാജ
* സാലൂ കുട്ടനാട് – സുഗ്രീവൻ
* കവിയൂർ രേണുക – മാധവി
* ജഗദീഷ് – സുശീലൻ
* സി.ഐ. പോൾ – മാധവൻ
* മധുപാൽ – ദിനേശ്
* മാമുക്കോയ – സെയ്ത്താലി

## സംഗീതം

## വാൽകഷണം
* ദിലീപ് മീശയില്ലാതെ വെള്ളിത്തിരയിലെത്തിയ ആദ്യചിത്രമാണിത്.

## പുറത്തേക്കുള്ള കണ്ണികൾ
* 
* ''ദീപസ്തംഭം മഹാശ്ചര്യം''  – മലയാളസംഗീതം.ഇൻഫോ

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.സുകുമാർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:മോഹൻ സിതാര സംഗീതം നൽകിയ ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:യൂസഫലി-മോഹൻ സിതാര ഗാനങ്ങൾ
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
അരിയാൻ രാജമന്നാൻ

ഇന്ത്യയിൽ നിലവിലുള്ള രണ്ട് ആദിവാസി രാജവംശങ്ങളിലൊന്നായ മന്നാൻ സമുദായത്തിലെ ഏറ്റവും പ്രായം കുറഞ്ഞ  രാജാവായിരുന്നു **അരിയാൻ രാജമന്നാൻ** (-28 ഡിസംബർ 2011), 2007 ഡിസംബർ 23നാണ് അരിയാൻ രാജമന്നാൻ രാജാവായി തിരഞ്ഞെടുക്കപ്പെട്ടത്. ഇടുക്കി ജില്ലയിലെ കട്ടപ്പനയ്ക്കു സമീപം കോവിൽ‌മലയിലാണ് രാജ തലസ്ഥാനം.

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 28-ന് മരിച്ചവർ

വർഗ്ഗം:കേരളത്തിലെ ആദിവാസി രാജാക്കന്മാർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
ഇനുയാഷാ

റുമികോ തകഹാഷി എഴുതി, വരച്ച ഒരു ജാപ്പനീസ് ചിത്രകഥ (മംഗ) യാണു **ഇനുയാഷാ** (*InuYasha*, 犬夜叉). ജപ്പാനിന്റെ സെന്ഗോക്കു ഘട്ടത്തിൽ എത്തിച്ചേരുന്ന കഗോമേ ഹിഗുറാഷി എന്ന പതിനഞ്ചുകാരിയുടെയും ഇനുയാഷാ എന്ന നായമനുഷ്യന്റെയും കഥയാണ്‌ ഇത്.

## കഥ
ഇനുയാഷയിലെ പ്രധാന സ്ത്രീ കഥാപാത്രമാണ് കഗോമേ ഹിഗുറാഷി. ആധുനിക ടോക്കിയോവിലെ ഒരു സാധാരണ പതിനഞ്ചു വയസ്സുകാരിയിരുന്ന കഗോമേ പെട്ടെന്നൊരു സാഹചര്യത്തിൽ പുരാതന ജപ്പാനിലേക്ക് വലിച്ചിഴക്കപ്പെടുന്നു. അവിടെ അവൾ ഒരു നായ് മനുഷ്യനായ ഇനുയാഷയെ പരിചയപ്പെടുന്നു. ഇനുയാഷയെ കണ്ടുമുട്ടുന്നതിനു അഞ്ഞൂറു വർഷം മുൻപ് കൊല്ലപെട്ട കീകിയോ എന്ന പൂജാരിണിയുടെ പുനർജന്മമാണ് താനെന്നും, മരിക്കുമ്പോൾ അവരുടെ കയ്യിലുണ്ടായിരുന്ന നാല് ആത്മാക്കളുടെ രത്നം തൻറെ ശരീതിനകത്താണെന്നും അവൾ മനസ്സിലാക്കുന്നു. പുരാതന യുഗത്തിലേക്ക് അവളെ കൊണ്ടുപോന്ന പഴുതാര സ്ത്രീ അവളുടെ ദേഹത്തിൽ നിന്നെടുത്ത ആ രത്നം പുറത്തെക്കപെടുന്നു കട്ടുകൊണ്ടുപോകാൻ ശ്രമിക്കുന്ന അസുര കാക്കയെ അമ്പേയത് വീഴ്ത്താനുള്ള ശ്രമത്തിൽ പല ചില്ലുകളായി പൊട്ടിത്തെറിക്കുന്നു. അവ ദുഷ്ടരുടെ കയ്യിൽ എത്താതെ തിരികെ വീണ്ടെടുക്കാൻ കഗോമെ, ഇനുയാഷാ, മിറോക്കു, സാൻഗോ, ഷിപ്പോ എന്നിവർ ഒരുമിക്കുന്നു. 

## പുറമെ നിന്നുള്ള കണ്ണികൾ

*''Shonen Sunday'''s Official ''InuYasha'' manga website  
*Viz's official ''InuYasha'' website
*Sunrise's official ''InuYasha'' anime website 
*Yomiuri Television's official ''InuYasha'' anime website 
*Official Sunrise ''InuYasha: The Final Act'' anime website 
*
*

വർഗ്ഗം:ചിത്രകഥകൾ
പോളിയോ

പോളിയോവൈറസ് ബാധയാൽ ഉണ്ടാകുന്ന  രോഗമാണ് **പോളിയോമെലിറ്റസ്** അഥവാ **പോളിയോ**. ഇതിനെ ഇൻഫന്റൈൽ പരാലിസിസ് എന്നും വിളിക്കുന്നു.  രോഗബാധിതനായ വ്യക്തിയുടെ വിസർജ്ജ്യത്തിലൂടെ പുറത്തെത്തുന്ന വൈറസ് പകരുന്നത് വിസർജ്ജ്യവുമായി സമ്പർക്കത്തിൽ വരുന്ന കുടിവെള്ളം, ഭക്ഷണം മുതലായവ മറ്റൊരു വ്യക്തി കഴിക്കാനിടവരുമ്പോഴാണ്.  ഗ്രീക്ക് വാക്കുകളായ ചാരനിറം എന്നർത്ഥമുള്ള പോളിയോസ്, സ്പൈനൽ കോഡ് എന്നർത്ഥം വരുന്ന മൈല്യോസ്, വീക്കം എന്നതിനെ സൂചിപ്പിക്കുന്ന ഐറ്റിസ് എന്നീ വാക്കുകൾ ചേർന്നാണ് ഇത് പോളിയോമൈലിറ്റിസ് എന്ന നാമം ഉണ്ടായിരിക്കുന്നത്.

വായിലൂടെ എത്തുന്ന വൈറസ് വയറ്റിലെത്തി, രക്തത്തിൽ കടന്ന് കേന്ദ്രനാഡീവ്യൂഹത്തേയും തലച്ചോറിനേയും ബാധിക്കുന്നു.

## പ്രതിരോധം
thumb|left|തുള്ളിമരുന്ന് സ്വീകരിക്കുന്ന കുട്ടി.
ഇതിന്റെ പ്രതിരോധ മരുന്നു തുള്ളികളായിട്ടാണ് കുട്ടികൾക്ക് കൊടുക്കുന്നത്.

പോളിയോ വാക്സിൻ കണ്ടുപിടിച്ചത് 1952ൽ ജോനസ് സാൽക് ആണ്. 1955 ഏപ്രിൽ 12ന് അദ്ദേഹം അതേക്കുറിച്ച് പ്രഖ്യാപനം നടത്തി. അത് കുത്തിവെക്കാനുള്ള പ്രതിരോധ മരുന്നായിരുന്നു. ആൽബെർട്ട് സാബിൻ വായിൽകൂടി കഴിക്കാവുന്ന പ്രതിരോധ മരുന്ന് കണ്ടുപിടിച്ചു. മനുഷ്യരിൽ പരീക്ഷിക്കാനുള്ള അനുവാദം 1957 ൽ ലഭിച്ചു. 1962ൽ ലൈസൻസും കിട്ടി.

## പോളിയോ ദിനം
ഒക്ടോബർ 24ന് ഐക്യരാഷ്ട്രസഭ ലോക പോളിയോ ദിനമായി ആചരിക്കുന്നു.https://m.dailyhunt.in/news/india/malayalam/crimevartha+in-epaper-crimvar/inn+loka+poliyo+dhinam-newsid-99929099

## ഇതും കൂടി കാണുക
* പോളിയോ നിർമാർജ്ജനം

## കൂടുതൽ വായനയ്ക്ക്
* 
* 
* 
* 
* 
* 
* 
* 
* 
* 

## പുറത്തേക്കുള്ള കണ്ണികൾ

വർഗ്ഗം:വൈറസ് രോഗങ്ങൾ
കമ്മാടംകാവ് മിറിസ്റ്റിക്ക ചതുപ്പ്

ലഘുചിത്രം|കമ്മാടം കാവ് മിരിസ്റ്റിക്ക ചതുപ്പ്

കേരളത്തിലെ കാഞ്ഞങ്ങാടിനു സമീപം കമ്മാടംകാവിൽ കണ്ടെത്തിയ ഒരു മിറിസ്റ്റിക്ക ചതുപ്പാണ് (കാവടിവേരുകളാൽ ചുറ്റപ്പെട്ടത്) **കമ്മാടംകാവ് മിറിസ്റ്റിക്ക ചതുപ്പ്**. കമ്മാടംകാവിൽ ഇടതൂർന്നവനങ്ങളും മറ്റുസസ്യങ്ങളും വളരുന്നുണ്ട്. ഇവിടുത്തെ ചതുപ്പിൽ കണ്ടൽപോലെ വേരുകളോടു കൂടിയ കാട്ടുജാതിക്ക മരം ധാരാളമായി വളരുന്നു. ഈ മരത്തിലെ ഫലങ്ങൾ നാട്ടുജാതിക്കയെ അപേക്ഷിച്ച് വളരെ ചെറുതാണ്. ഇതിന്റെ ഒരു ശാഖയിൽ തന്നെ നൂറോളം കായ്കൾ ഉണ്ടാകുന്നു. കേരള ശാസ്ത്രസാഹിത്യ പരിഷത്തിന്റെ അന്വേഷണത്തിലാണ് ചതുപ്പ് കണ്ടെത്തിയത്. 

കണ്ണൂർ ജില്ലയിലെ മട്ടന്നൂർ നഗരസഭയിൽ ഉൾപ്പെടുന്ന പൂങ്ങോട്ടുംകാവിലും കൊല്ലം ജില്ലയിലെ ചെന്തുരുണി-കുളത്തൂപ്പുഴ വനമേഖലയിലും ഇടുക്കി ജില്ലയിലെ നേര്യമംഗലത്തും കോട്ടയം ജില്ലയിലെ തട്ടേക്കാട് പക്ഷിസങ്കേതത്തിനു സമീപമുള്ള ഉരുളൻതണ്ണിയിലും ഇത്തരം ചതുപ്പുകൾ കണ്ടെത്തിയിട്ടുണ്ട്.

## അവലംബം

## ഇതും കാണുക
* മിറിസ്റ്റിക്ക ചതുപ്പുകൾ

വർഗ്ഗം:കേരളത്തിലെ ചതുപ്പുകൾ
ചെന്തുരുണി

അഗസ്ത്യകൂടത്തിൽ  വിശിഷ്യാ കൊല്ലം ജില്ലയിലെ തെന്മലയിൽ മാത്രം കാണപ്പെടുന്ന ഒരിനം മരമാണ് **ചെന്തുരുണി**. *ഗ്ലൂട്ടാ ട്രാവൻകോറിക്ക* (*Gluta travancorica*) എന്നാണ് ഇതിന്റെ ശാസ്ത്രീയനാമം. കട്ടിയേറിയ തോലും ചുവന്ന നിറത്തിലുള്ള കറയും ഇതിന്റെ പ്രത്യേകതയാണ്. ചുവന്ന നിറത്തിലുള്ള കറ വരുന്നതിനാലാണ് ഇതിന് ചെന്തുരുണി എന്ന പേര് ലഭിച്ചതെന്നു കരുതപ്പെടുന്നു. 35 മീറ്ററോളം ഉയരം വയ്ക്കുന്ന ഒരു വന്മരമാണിത്. പശ്ചിമഘട്ടത്തിലെ ഒരു തദ്ദേശവൃക്ഷമാണ് ചെന്തുരുണി. തടി ഫർണിച്ചറിന് ഉപയോഗിക്കാൻ കൊള്ളാം. മരത്തിന്റെ പേരിൽ നിന്നുമാണ് ചെന്തുരുണി വന്യജീവി സങ്കേതം എന്ന പേര് ലഭിച്ചത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഗ്ലൂട്ട
വർഗ്ഗം:കേരളത്തിലെ സസ്യജാലം
വിഎംവെയർ

**വിഎംവെയർ, ഇൻക്.** എന്നത് വെർച്ചുവലൈസേഷൻ സോഫ്റ്റ്‌വെയറുകൾ പ്രദാനം ചെയ്യുന്ന ഒരു സ്ഥാപനം ആണ്.x86 ആർക്കിടെക്ചർ വിർച്വലൈസ് ചെയ്തുകൊണ്ട് വാണിജ്യപരമായി വിജയിച്ച ആദ്യത്തെ കമ്പനിയാണ് വിഎംവെയർ.1998ൽ  പാലോ ആൾട്ടോ, കാലിഫോർണിയ, യുഎസ്എയിലാണ് ഇത് സ്ഥാപിതമായത്. 2004ൽ ഇഎംസി കോർപറേഷൻ ഈ സ്ഥാപനം ഏറ്റെടുക്കുകയും ഒരു പ്രത്യേക സോഫ്റ്റ്‌വെയർ വിഭാഗമായി പ്രവർത്തിക്കുകയും ചെയ്യുന്നു.

വിഎംവെയറിന്റെ ഡെസ്ക്ടോപ്പ് സോഫ്റ്റ്‌വെയർ മൈക്രോസോഫ്റ്റ് വിൻഡോസ്‌, ലിനക്സ്‌, മാക് ഓഎസ് എന്നിവയിൽ പ്രവർത്തിക്കുമ്പോൾ സെർവറുകൾക്ക് വേണ്ടിയുള്ള വിഎംവെയറിന്റെ എന്റർപ്രൈസ് സോഫ്റ്റ്‌വെയർ ഹൈപർവൈസറുകളായ വിഎംവെയർ ഇഎസ്എക്സ്,വിഎംവെയർ ഇഎസ്എക്സ്ഐ എന്നിവ ഒരു പ്രത്യേക ഓപ്പറേറ്റിങ് സിസ്റ്റത്തിന്റെ സഹായമില്ലാതെ ഹാർഡ്വെയറിൽ നേരിട്ട് പ്രവർത്തിക്കുന്നവയാണ്.

2022 മെയ് മാസത്തിൽ, 61 ബില്യൺ ഡോളർ മൂല്യമുള്ള ഒരു ക്യാഷ് ആൻഡ് സ്റ്റോക്ക് ഇടപാടിൽ വിഎംവെയർ സ്വന്തമാക്കാനുള്ള കരാർ ബ്രോഡ്കോം ഇങ്ക് പ്രഖ്യാപിച്ചു.
## ചരിത്രം

### ആദ്യകാല ചരിത്രം
1998-ൽ, ഡയാൻ ഗ്രീൻ, മെൻഡൽ റോസെൻബ്ലം, സ്കോട്ട് ഡിവൈൻ, എഡ്വേർഡ് വാങ്, എഡ്വാർഡ് ബഗ്നിയൻ എന്നിവർ ചേർന്ന് വിഎംവെയർ സ്ഥാപിച്ചു.ഗ്രീനും റോസെൻബ്ലവും ബെർക്ക്‌ലിയിലെ കാലിഫോർണിയ സർവകലാശാലയിലെ ബിരുദ വിദ്യാർത്ഥികളായിരുന്നു.എഡ്വാർഡ് ബഗ്നിയൻ 2005 വരെ വിഎംവെയറിന്റെ ചീഫ് ആർക്കിടെക്റ്റും സിടിഒ(CTO) ആയും തുടർന്നു, തുടർന്ന് നുവോവ സിസ്റ്റംസ് (ഇപ്പോൾ സിസ്‌കോയുടെ ഭാഗം) എറ്റെടുത്തു. 1998 അവസാനത്തോടെ ഏകദേശം 20 ജീവനക്കാരുമായി ആദ്യ വർഷം, വിഎംവെയർ സ്റ്റെൽത്ത് മോഡിൽ പ്രവർത്തിച്ചു. രണ്ടാം വർഷത്തിന്റെ തുടക്കത്തിൽ, 1999 ഫെബ്രുവരിയിൽ, ക്രിസ് ഷിപ്ലി സംഘടിപ്പിച്ച ഡെമോ കോൺഫറൻസിൽ കമ്പനി ഔദ്യോഗികമായി ആരംഭിച്ചു. ആദ്യത്തെ ഉൽപ്പന്നമായ വിഎംവെയർ വർക്ക്‌സ്റ്റേഷൻ 1999 മെയ് മാസത്തിൽ ഡെലിവർ ചെയ്തു, വിഎംവെയർ ജിഎസ്എക്സ്(GSX) സെർവറും (ഹോസ്‌റ്റഡ്) വിഎംവെയർ ഇഎസ്എക്സ്(ESX) സെർവറും (ഹോസ്റ്റ്‌ലെസ്സ്) 2001-ൽ കമ്പനി സെർവർ വിപണിയിൽ പ്രവേശിച്ചു.

2003-ൽ, വിഎംവെയർ വിഎംവെയർ വെർച്വൽ സെന്റർ, വിമോഷൻ, വെർച്വൽ സിമെട്രിക് മൾട്ടി-പ്രോസസിംഗ് (എസ്എംപി) സാങ്കേതികവിദ്യ എന്നിവ ആരംഭിച്ചു. 64-ബിറ്റ് പിന്തുണ 2004 ൽ അവതരിപ്പിച്ചു.

## ഇഎംസി ഏറ്റെടുക്കൽ
2004 ജനുവരി 9-ന്, 2003 ഡിസംബർ 15-ന് പ്രഖ്യാപിച്ച നിർണ്ണായക കരാറിന്റെ നിബന്ധനകൾ പ്രകാരം, ഇഎംസി (ഇപ്പോൾ ഡെൽ ഇഎംസി) 625 ദശലക്ഷം ഡോളർ പണമായി നൽകി കമ്പനിയെ ഏറ്റെടുത്തു. 2007 ഓഗസ്റ്റ് 14-ന്, ഇഎംസി വിഎംവെയറിന്റെ 15% പ്രാഥമിക പബ്ലിക് ഓഫർ വഴി പൊതുജനങ്ങൾക്ക് വിറ്റു. ഷെയറുകളുടെ വില ഒരു ഷെയറിന് 29 യുഎസ് ഡോളർ ആയിരുന്നു, ദിവസവും ക്ലോസ് ചെയ്തിരുന്നത് 51 യുഎസ് ഡോളറിന് ആയിരുന്നു.

2008 ജൂലൈ 8-ന്, നിരാശാജനകമായ സാമ്പത്തിക പ്രകടനത്തിന് ശേഷം, ഡയറക്ടർ ബോർഡ് വിഎംവെയർ സഹസ്ഥാപകനും പ്രസിഡന്റും സിഇഒയുമായ ഡയാൻ ഗ്രീനിനെ പുറത്താക്കി, പകരം ഇഎംസിയുടെ ക്ലൗഡ് കമ്പ്യൂട്ടിംഗ് ബിസിനസ് യൂണിറ്റിന്റെ തലവനായി 14 വർഷം മുമ്പ് റിട്ടയർ ചെയ്ത മൈക്രസോഫ്റ്റ് വെറ്ററൻ പോൾ മാരിറ്റ്സിനെ നിയമിച്ചു. പത്ത് വർഷം മുമ്പ് കമ്പനി സ്ഥാപിതമായത് മുതൽ ഗ്രീൻ സിഇഒ ആയിരുന്നു. 2008 സെപ്റ്റംബർ 10-ന് കമ്പനിയുടെ സഹസ്ഥാപകനും മുഖ്യ ശാസ്ത്രജ്ഞനും ഡയാൻ ഗ്രീന്റെ ഭർത്താവുമായ മെൻഡൽ റോസൻബ്ലം രാജിവച്ചു.

## അവലംബം
സർഗം

ഹരിഹരൻ സംവിധാനം ചെയ്ത് 1992-ൽ പുറത്തിറങ്ങിയ ഒരു മലയാളചലച്ചിത്രമാണ് **സർഗം**. വിനീത്, രംഭ, മനോജ് കെ. ജയൻ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.

## അഭിനേതാക്കൾ
* വിനീത് - ഹരിദാസ്
* രംഭ - തങ്കമണി
* മനോജ് കെ. ജയൻ - കുട്ടൻ തമ്പുരാൻ
* നെടുമുടി വേണു
* ഊർമ്മിള ഉണ്ണി

## ഗാനങ്ങൾ

## പുരസ്കാരങ്ങൾ
### [[ദേശീയ ചലച്ചിത്രപുരസ്കാരം]]
* മികച്ച ജനപ്രിയ ചലച്ചിത്രം
### [[കേരളസംസ്ഥാന ചലച്ചിത്രപുരസ്കാരം]]
* മികച്ച സംവിധായകൻ - ഹരിഹരൻ
* മികച്ച രണ്ടാമത്തെ നടൻ - മനോജ്‌ കെ. ജയൻ
* മികച്ച സംഗീതസംവിധായകൻ - ബോംബെ രവി

## പുറത്തേക്കുള്ള കണ്ണികൾ
* 
* സർഗം - മലയാളസംഗീതം.ഇൻഫോ 

വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ബോംബെ രവി സംഗീതം പകർന്ന ചലച്ചിത്രങ്ങൾ
വർഗ്ഗം:ഹരിഹരൻ കഥയെഴുതിയ ചലച്ചിത്രങ്ങൾ
വർഗ്ഗം:ഹരിഹരൻ തിരക്കഥയെഴുതിയ ചലച്ചിത്രങ്ങൾ
ആംഗ്ലോ സാക്‌സൺ ക്രോണിക്കിൾ

അഞ്ചാം ശതകം  മുതൽ   1154 വരെയുള്ള ഇംഗ്ലണ്ടിന്റെ ചരിത്രമടങ്ങുന്ന രേഖയാണ് **ആംഗ്ലോ സാക്‌സൺ ക്രോണിക്കിൾ** എന്നറിയപ്പെടുന്നത്. 890-നും 1155-നുമിടയിൽ ഈ രേഖയുടെ വിവിധ ഭാഗങ്ങൾ തയ്യാറാക്കപ്പെട്ടു. സന്യാസാശ്രമങ്ങളിലെ കുറിപ്പുകൾ, കുടുംബപരവും സഭാസംബന്ധവുമായ രേഖകൾ (ഉദാ. ബീഡിന്റെ എക്ലീസിയാസ്റ്റിക്കൽ ഹിസ്റ്ററി ഒഫ് ദ ഇംഗ്ലിഷ് നേഷൻ) എന്നിവയെ അടിസ്ഥാനമാക്കിയാണ് ഇവ രചിച്ചത്. ആൽഫ്രഡ് രാജാ(849-899)വിന്റെ മേൽനോട്ടത്തിൽ തയ്യാറാക്കിത്തുടങ്ങി. ആംഗ്ലോ സാക്‌സൺ ആക്രമണം മുതൽ 1154 ൽ സ്റ്റീഫൻ രാജാവ് സ്ഥാനമൊഴിയുന്നതുവരെയുള്ള ഇംഗ്ലണ്ടിന്റെ സമഗ്രചരിത്രം ഈ ഗ്രന്ഥശേഖരത്തിലുണ്ട്. ഇംഗ്ലീഷിലാണ് ഇത് എഴുതിയിട്ടുള്ളത്. ക്രോണിക്കിളിന്റെ ഏഴു കൈയെഴുത്തു പ്രതികൾ ഇപ്പോഴുണ്ട്  

## അവലംബം

## പുറtത്തേക്കുള്ള കണ്ണികൾ
* The Anglo-Saxon Chronicle at Project Gutenberg – Public domain copy.
*''The Chronicle'' from *[[The Cambridge History of English and American Literature]]*, Volume I, 1907–21.

വർഗ്ഗം:ഇംഗ്ലണ്ട്
വർഗ്ഗം:ചരിത്രം - അപൂർണ്ണലേഖനങ്ങൾ
മലബന്ധം

[thumb|right|250px|Constipation in a young child as seen on [X-ray]]
വിരേചന പ്രക്രിയയിലുള്ള മാറ്റങ്ങൾ മൂലം മലം ഉറച്ച് കട്ടിയായി സാധാരണ കാലയളവിൽ പോകാതിരിയ്ക്കുന്നതാണ് **മലബന്ധം**. ആഹാരത്തിന് ദഹന വ്യൂഹത്തിൽവച്ചു സംഭവിക്കുന്ന മാറ്റങ്ങളെ തുടർന്ന് വൻകുടലിൽ വച്ചാണ് മലം ഉണ്ടാകുന്നത്. മലവിസർജനത്തിനു നിദാനമായ റിഫ്‌ളക്‌സ് ആണ് ഡെഫിക്കേഷൻ റിഫ്‌ളക്‌സ്. മലദ്വാരത്തിലുള്ള മാംസപേശികൾ മലത്തിന്റെ പുറത്തേക്കുള്ള പോക്കിനെ നിയന്ത്രിക്കുന്നു. പ്രത്യേക നാഡികൾ ഈ റിഫ്‌ളക്‌സിനെ നിയന്ത്രിക്കുന്നു.s

ശരീരത്തിൽ അകത്തേക്ക് ആഹാരം പ്രവേശിക്കുന്നത് പോലെ പ്രധാനമാണ് പുറത്തേക്ക് പോകുന്നതും. മലത്തിന്റെ ലക്ഷണം നോക്കി പല രോഗങ്ങളും നിർണയിക്കാൻ സാധിക്കും.

## ലക്ഷണങ്ങൾ
വയറിനു അസ്വസ്ഥത, വയറു വീർക്കൽ.
## കാരണങ്ങൾ
പല കാരണങ്ങളാലും മലബന്ധം ഉണ്ടാകും. തെറ്റായ ആഹാരക്രമവും ദിനചര്യയുമാണ് പ്രധാന കാരണം. വൻകുടലിനു ചുരുങ്ങാനും വികസിക്കാനുമുള്ള ശേഷി നഷ്ടപ്പെടുന്നത് കുട്ടികളിലും, കുടലിന്റെ മാംസപേശികൾക്കു ബലക്ഷയം സംഭവിക്കുന്നത് പ്രായം ചെന്നവരിലും മലബന്ധത്തിനു കാരണമാകും. കുടലിലുണ്ടാകുന്ന അർബുദം, നാഡികൾക്കുണ്ടാകുന്ന ക്ഷതങ്ങൾ ഇവയൊക്കെ മലബന്ധം ഉണ്ടാക്കാവുന്നതാണ്. ആഹാരത്തിൽ നാരുകൾ തീരെ കുറവായിരുന്നാൽ മലബന്ധത്തിന് സാധ്യതയുണ്ട്.

*നിർജ്ജലീകരണം
*വ്യായാമക്കുറവ്
*ചില മരുന്നുകളുടെ ഉപയോഗം
*കുടലിലെ അസുഖങ്ങൾ (ഉദാ: ക്യാൻസർ)
*കാത്സ്യം/പൊട്ടാസിയം ഇവയുടെ കുറവ്
*പ്രമേഹം മൂലം വയറിനുള്ള അസുഖം.
*ഞരമ്പു രോഗം

## പരിഹാരം
*നാരുകളടങ്ങിയ ആഹാരങ്ങൾ കഴിയ്ക്കുക (ഉദാ: തവിടു കളയാത്ത ധാന്യങ്ങൾ).
*കൂടുതൽ പഴങ്ങളും പച്ചക്കറികളും കഴിയ്ക്കുക.
*ധാരാളം വെള്ളം കുടിയ്ക്കുക.
*വ്യയാമം ചെയുന്നതു ഗുണകരമാണ്.
*ആപ്പിൾ,ബീറ്റ്റൂട്ട്,ക്യാരറ്റ് എന്നിവകൾ കഴിക്കുക. 
*മാനസീക പിരിമുറുക്കങ്ങൾ കുറക്കുക 

## അവലംബം


## പുറത്തേക്കുള്ള കണ്ണികൾ

വർഗ്ഗം:ശരീരശാസ്ത്രം
ദൈവദൂഷണം

ദൈവത്തിലും മതസംബന്ധമായ ആചാരങ്ങളിലും വിശ്വസിച്ചു കൊണ്ട്  അവയെ നിന്ദിക്കൽ ആണ് **ദൈവദൂഷണം**. ദൈവത്തെയും ദൈവിക നന്മയെയും നിന്ദിക്കുന്ന വിധത്തിലുള്ള വാക്കോ അടയാളമോ ആംഗ്യമോ ദൈവദൂഷണമാകാം. 

ആറാം ശതകത്തിൽ  ജസ്റ്റീനിയൻ ചക്രവർത്തി ക്രോഡീകരിച്ച നിയമസംഹിതയിലും വധശിക്ഷ അർഹിക്കുന്ന തിന്മയായിരുന്നു. ഇന്നും പല രാജ്യങ്ങളിലും ദൈവദൂഷണത്തിനെതിരായി ശിക്ഷകൾ നിലവിലുണ്ട് .

## ബൈബിളിൽ
പഴയ നിയമത്തിൽ ദൈവത്തിനെതിരായ വാക്കോ പ്രവൃത്തിയോ ആണ് ദൈവദൂഷണം. വിശുദ്ധ അഗസ്റ്റിൻ ഇതിനെ വിശ്വാസത്തിനെതിരായ തിന്മയെന്നാണ് വിളിക്കുക. സാൻഹെൻദ്രീൻ സംഘം യേശുവിന്റെ മേൽ ചുമത്തിയ കുറ്റം ദൈവദൂഷണമായിരുന്നു. ദൈവത്തിന്റെ നാമം തെറ്റായോ വൃഥാവിലോ ഉപയോഗിക്കുന്നതും ദൈവദൂഷണമാണ്. ദൈവദൂഷണം പറയുന്നവരെ കല്ലെറിഞ്ഞു കൊല്ലണമെന്നതായിരുന്നു മോശയുടെ നിയമം. 

## അവലംബം

## പുറം കണ്ണികൾ

വർഗ്ഗം:മതം
അങ്കിൾ ബൺ

ഭദ്രന്റെ സംവിധാനത്തിൽ മോഹൻലാൽ നായകനായി 1991-ൽ പുറത്തിറങ്ങിയ ഒരു മലയാളചലച്ചിത്രമാണ് **അങ്കിൾ ബൺ**.

## താരനിര
 

## സംഗീതം
പഴവിള രമേശൻ രചിച്ച ഗാനങ്ങൾക്ക് രവീന്ദ്രൻ സംഗീതം നൽകിയിയിരിക്കുന്നു.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭദ്രൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹരി പോത്തൻ നിർമ്മിച്ച ചലച്ചിത്രങ്ങൾ
വർഗ്ഗം:രവീന്ദ്രൻ സംഗീതം പകർന്ന ചലച്ചിത്രങ്ങൾ
വർഗ്ഗം:പഴവിള രമേശന്റെ ഗാനങ്ങൾ
വർഗ്ഗം:രമേശൻ-രവീന്ദ്രൻ ഗാനങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വെളിച്ചപ്പാട്

ഒരു ദേവതയിൽ നിന്ന് ലഭിക്കുന്ന വെളിപാടുകൾ ആജ്ഞാരൂപത്തിൽ നല്കുന്ന ആളാണു് **വെളിച്ചപ്പാട്** എന്നറിയപ്പെടുന്നത്. പൗരാണിക ഈജിപ്തിലും, ഗ്രീസിലെ ഡെൽഫിയിലും ഇത്തരം വെളിച്ചപ്പാടുകൾ ഉണ്ടായിരുന്നു . കേരളത്തിലെ പല ഭഗവതിക്ഷേത്രങ്ങളിലും വെളിച്ചപ്പാടന്മാർ ഉണ്ട് . വാള്, ചിലമ്പ്, അരമണി, പൂമാല മുതലായവ അണിഞ്ഞുകൊണ്ട്  ഉറഞ്ഞുതുള്ളുന്ന വെളിച്ചപ്പാടന്മാർ ചിലപ്പോൾ സ്വന്തം ശിരസ്സിൽ വെട്ടിമുറിവേല്പിക്കാരുണ്ട് . ചിലയിടങ്ങളിൽ ഇവരെ കാമ്പിത്താൻ(മണ്ണടി ക്ഷേത്രം) എന്നും കോമരം എന്നും വിളിക്കുന്നു.
കാസർഗോഡ്, കണ്ണൂർ ഭാഗങ്ങളിൽ തെയ്യത്തിന്റെ പ്രതിപുരുഷനാണു വെളിച്ചപ്പാട് (വെളിച്ചപ്പാടൻ, വെളിച്ചപ്പാടച്ഛൻ). തീയർ, മുകയർ, കമ്മാളർ തുടങ്ങിയവരുടെ കാവുകളിലെല്ലാം ഇവർ വെളിച്ചപ്പാടെന്നും നമ്പ്യാർ,വാണിയർ, മണിയാണി, ശാലിയർ സമുദായ കാവുകളിൽ ഇവർ കോമരമെന്നും അറിയപ്പെടുന്നു. തെയ്യാട്ടമില്ലാത്ത കാലങ്ങളിൽ  ദൈവനിയോഗം നടത്തുകയും, തെയ്യത്തോടൊപ്പം ഉറഞ്ഞാടി ദൈവനിഷ്ഠയോടെ അനുഷ്ഠാനങ്ങൾ നടത്തുകയും ചെയ്യുന്നു.

## അവലംബം


വർഗ്ഗം:മതം
വർഗ്ഗം:പുരാതന ഗ്രീക്ക് മതം
വർഗ്ഗം:ഭവിഷ്യവാണി
ജയാനൻ വിൻസെന്റ്

ഒരു ചലച്ചിത്രഛായാഗ്രാഹകനാണ് **ജയാനൻ വിൻസെന്റ്**. മലയാളചലച്ചിത്രസംവിധായകനും ഛായാഗ്രാഹകനുമായ എ. വിൻസെന്റിന്റെ മകനാണ് ഇദ്ദേഹം. ഛായാഗ്രാകനായ അജയൻ വിൻസെന്റ് സഹോദരനാണ്.

## ഛായാഗ്രഹണം നിർവഹിച്ച ചിത്രങ്ങൾ

*2011 തീന്മാർ
*2010 ഓം ശാന്തി
*2002 ടക്കാരൈ ഡൊങ്ക
*2001 ഭലേവാദിവി ബസു
*1999 രാജ കുമാരുടു
*1999 രാവോയ് ചന്ദാമാമ
*1998 പ്രേമന്റെ ഇദേര
*1996 ജങ്ക്
*1996 പൂവരശൻ
*1995 മുത്തുക്കാളൈ
*1995 രാവൺ രാജ്:എ ട്രൂ സ്റ്റോറി
*1993 അംഗരക്ഷകുതു
*1993 കലൈഗ്നൻ
*1991 പൂക്കാലം വരവായ്
*1991 അങ്കിൾ ബൺ
*1990 കുട്ടേട്ടൻ
*1990 സാമ്രാജ്യം
*1990 കുറുപ്പിന്റെ കണക്കു പുസ്തകം 
*1990 മറുപുറം
*1990 വരവ്
*1989 മഹായാനം 
*1989 ദൗത്യം 
*1989 നാടുവാഴികൾ 
*1988 തന്ത്രം 
*1988 ദിനരാത്രങ്ങൾ 
*1988 മനു അങ്കിൾ 
*1987 ന്യൂ ഡെൽഹി
*1987 ഇത്രയും കാലം
*1987 ഭൂമിയിലെ രാജാക്കന്മാർ 
*1987 ജനുവരി ഒരു ഓർമ്മ
*1987 വഴിയോരക്കാഴ്ച്ചകൾ
*1986 ന്യായവിധി
*1986 ക്ഷമിച്ചു എന്നൊരു വാക്ക്
*1986 ശ്യാമ
*1986 അടിവേരുകൾ
*1986 രാജാവിന്റെ മകൻ 
*1986 വിവാഹിതരേ ഇതിലേ
*1985 നിറക്കൂട്ട്
*1985 അനുബന്ധം
*1984 കരിഷ്മ
*1984 അടിയൊഴുക്കുകൾ
*1984 ആരാന്റെ മുല്ല കൊച്ചു മുല്ല
*1984 അതിരാത്രം
*1984 ലക്ഷ്മണരേഖ
*1984 ഉയരങ്ങളിൽ
*1983 ഇനിയെങ്കിലും
*1981 അഹിംസ
*1981 തൃഷ്ണ
*1980 കരിമ്പന
*1980 മീൻ
*1979 ഇവർ
*1979 പ്രതീക്ഷ
*1979 ആറാട്ട്
*1978 വയനാടൻ തമ്പാൻ
*1978 എന്റെ നീലാകാശം
*1977 മാരിയമ്മൻ തിരുവിഴ (തമിഴ്)

## അവലംബം

വർഗ്ഗം:മലയാളചലച്ചിത്രഛായാഗ്രാഹകർ
വർഗ്ഗം:ഹിന്ദി ചലച്ചിത്ര ഛായാഗ്രാഹകർ
വർഗ്ഗം:തമിഴ് ചലച്ചിത്ര ഛായാഗ്രാഹകർ
വർഗ്ഗം:തെലുഗു ചലച്ചിത്ര ഛായാഗ്രാഹകർ
വർഗ്ഗം:സെപ്റ്റംബർ 12-ന് ജനിച്ചവർ
എസ്. പാവമണി

ഒരു ചലച്ചിത്രവിതരണക്കാരനും മലയാളചലച്ചിത്രനിർമ്മാതാവുമാണ് **എസ്. പാവമണി** (മരണം:2010 ഓഗസ്റ്റ് 31). വിവിധഭാഷകളിലായി ഇരുന്നൂറിലധികം ചിത്രങ്ങൾ ഇദ്ദേഹം വിതരണം ചെയ്തിട്ടുണ്ട്.

## ജീവിതരേഖ
കോഴിക്കോട് ജില്ലയിലെ പാവങ്ങാട് സാമുവേൽ.ജെ.പാവമണിയുടെയും ആലീസിന്റെയും മകനായി ജനിച്ചു. സഹോദരനായ എസ്.എൽ. പാവമണിക്കൊപ്പം 1959-ൽ ചലച്ചിത്രവിതരണ മേഖലയിൽ പ്രവേശിച്ചു. ആദ്യം ഹിന്ദി ചലച്ചിത്രങ്ങളായിരുന്നു ഇവർ വിതരണം ചെയ്തിരുന്നത്. എ. വിൻസന്റ് നിർമിച്ച് സംവിധാനം ചെയ്ത ചെണ്ട എന്ന ചിത്രത്തിന്റെ വിതരണത്തോടെയാണ് പാവമണി മലയാളത്തിൽ സജീവമായത്. ഷീബ ഫിലിംസ്, സിതാര, അജന്ത, നവശക്തി എന്നീ പേരുകളിലുള്ള കമ്പനികളിലൂടെ ഇദ്ദേഹം വിവിധഭാഷകളിൽ നിരവധി ചിത്രങ്ങൾ വിതരണം ചെയ്തു. പ്രതാപ്ചിത്രയുടെ ബാനറിൽ  1975-ൽ *അയോധ്യ* എന്ന ചിത്രമാണ് ആദ്യമായി നിർമ്മിച്ചത്. ഓൾ കേരള ഫിലിം ഡിസ്ട്രിബ്യൂട്ടേഴ്‌സ് അസോസിയേഷന്റെ സ്ഥാപകകരിലൊരാളായ ഇദ്ദേഹം ജനറൽ സെക്രട്ടറിയായി 1978-ൽ പ്രവർത്തിച്ചിരുന്നു. 78-ആം വയസ്സിൽ ശ്വാസതടസ്സം മൂലം 2010 ഓഗസ്റ്റ് 31-ന് കൊച്ചിയിൽ വെച്ച് അന്തരിച്ചു.

ചലച്ചിത്രഛായാഗ്രാഹകനായ ജയാനൻ വിൻസെന്റ് ഇദ്ദേഹത്തിന്റെ മരുമകനാണ്.

## നിർമ്മിച്ച ചിത്രങ്ങൾ
* അയോധ്യ
* ആയിരം ജന്മങ്ങൾ
* അപരാധി
* വിളക്കും വെളിച്ചവും
* പൊന്നും പൂവും
* കളിയിൽ അൽപം കാര്യം
* ഉയരങ്ങളിൽ
* അശ്വരഥം
* ഗായിത്രീദേവി എന്റെ അമ്മ
* പൂക്കാലം വരവായി
* ഭൂമിഗീതങ്ങൾ

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:2010-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 31-ന് മരിച്ചവർ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:കോഴിക്കോട് ജില്ലയിൽ ജനിച്ചവർ
എൻ. ശിവൻ പിള്ള

ഒന്നും, ഏഴും, എട്ടും കേരളനിയമസഭകളിൽ പറവൂർ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **എൻ. ശിവൻ പിള്ള** (ഫെബ്രുവരി 1918 - 13 മാർച്ച് 2004). സി.പി.ഐ. പ്രതിനിധിയായാണ് ശിവൻ പിള്ള കേരള നിയമസഭയിലേക്കെത്തിയത്. കലാപ്പറമ്പിൽ മാധവൻ പിള്ള - കീറ്റേടത്ത് ജാനകിയമ്മ ദമ്പതികളുടെ മകനായി 1918 ഫെബ്രുവരിയിൽ കെടാമംഗലത്ത് ജനിച്ചു, ചെല്ലമ്മയാണ് ഭാര്യ മുൻ നിയമസഭാംഗം പി. രാജുവുൾപ്പടെ മൂന്ന് ആൺകുട്ടികളും ഒരു പെൺകുട്ടിയും ഇദ്ദേഹത്തിനുണ്ട്. കോടതി വിധിയേത്തുടർന്ന് 1984-ൽ ഇദ്ദേഹത്തിന്റെ നിയമസഭാംഗത്വം അസാധുവായിരുന്നു.

## രാഷ്ട്രീയ ജീവിതം
ഏഴു ദശാബ്ദങ്ങൾ നീണ്ട രാഷ്ട്രീയ പ്രവർത്തകനാണ് ശിവൻ പിള്ള, 1936കളിൽ സ്വാതന്ത്ര്യ സമര പ്രസ്ഥാനങ്ങളിൽ സജീവമായി പങ്കെടുത്തു. 1938-ൽ ഇദ്ദേഹം കോൺഗ്രസ് പാർട്ടിയിലംഗമായി, അക്കാലത്ത് കേരളത്തിൽ നടന്ന ഒട്ടു മിക്ക പ്രധാന സ്വാതന്ത്ര്യ സമര പ്രസ്ഥാനങ്ങളിലും (ക്വിറ്റ് ഇന്ത്യാ പ്രസ്ഥാമുൾപ്പടെ) പങ്കെടുത്ത ഇദ്ദേഹം എഴു വർഷത്തോളം ജയിൽ വാസം അനുഷ്ഠിച്ചിട്ടുണ്ട്. തിരുവിതാകൂറിൽ ഉത്തരവാദിത്തപ്പെട്ട സർക്കാർ വേണമെന്ന സമരത്തിലും പാലിയം സമരത്തിലും ഇദ്ദേഹം സജീവ പങ്കാളിയായിരുന്നു. ഒന്നര വർഷക്കാലം ഒളിവിലും കഴിയേണ്ടതായി വന്നിട്ടുണ്ട്. 1982 മുതൽ 84 വരെ ഗവണ്മെന്റ് അഷുറൻസ് സമിതിയുടേ ചെയർമാനായും ഇദ്ദേഹം പ്രവർത്തിച്ചിട്ടുണ്ട്. ഭാരത സർക്കാരിന്റെ താമര പത്ര പുരസ്കാരവും രാഷ്ട്രീയ പെൻഷനും ഇദ്ദേഹത്തിനു ലഭിച്ചിട്ടുണ്ട്.

വടക്കൻ പറവൂരിലെ സ്വകാര്യ ആശുപതിയിൽ വച്ച് 2004 മാർച്ച് 13ന് പുലർച്ചെ 4.20ന് ഇദ്ദേഹം അന്തരിച്ചു.

## അവലംബം

വർഗ്ഗം:1918-ൽ ജനിച്ചവർ
വർഗ്ഗം: 2004-ൽ മരിച്ചവർ
വർഗ്ഗം:മാർച്ച് 13-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
വർഗ്ഗം:എറണാകുളം ജില്ലയിൽ ജനിച്ചവർ
താനെ ചുഴലിക്കാറ്റ്

ഇന്ത്യാമഹാസമുദ്രത്തിൽ  ഇൻഡോനേഷ്യയ്ക്ക് സമീപത്തു  നിന്നും 2011 ഡിസംബർ 23നു  ഉത്ഭവിച്ച ഉഷ്ണമേഖല ചുഴലിക്കാറ്റാണ് **താനെ ചുഴലിക്കാറ്റ്**. 2011 ഡിസംബർ 30ന്  അതിരാവിലെ  ഇത്  തമിഴ്നാട് , ആന്ധ്രാപ്രദേശ്‌ തീരങ്ങളിൽ ആഞ്ഞടിച്ചു. മണിക്കൂറിൽ 120 കിലോമീറ്റർ വരെ ആഞ്ഞുവീശിയ കാറ്റ് ഒട്ടനവധി ആളപയാവും നാശനഷ്ടങ്ങളും വരുത്തുകയുണ്ടായി. 
## പേരിന്റെ ഉൽഭവം
മ്യാൻമാറിലെ ജ്യോതിഷ്യ പണ്ഡിതനായ മിൻ താനെ കായുടെ സ്മരണാർഥമാണ് താനെ എന്ന പേരിട്ടത്. അതത് മേഖലകളിലെ വിവിധ രാജ്യങ്ങൾ ഊഴമനുസരിച്ചാണ് കാറ്റുകൾക്ക് പേരിട്ടു കൊണ്ടിരിക്കുന്നത്. 2004 മുതൽ അഞ്ച് തവണ രൂപം കൊണ്ട ചുഴലികാറ്റുകൾക്ക്  ലൈല (പാകിസ്താൻ), ബന്ധു (ശ്രീലങ്ക), ബെറ്റ്(തായലന്റ്), ഗിരി(ബംഗ്ളാദേശ്), ജൽ (ഇന്ത്യ), കെയ്ല (മാലദ്വീപ്) എന്നിങ്ങനെയാണ് നാമകരണം ചെയ്തത്. ബംഗാൾ ഉൾക്കടലിലും അറബിക്കടലിലും ഉണ്ടാകുന്ന ചുഴലിക്കാറ്റിന് പേരിടാനുള്ള അവകാശം ഇന്ത്യ, പാകിസ്താൻ, ശ്രീലങ്ക, ബംഗ്ളാദേശ്, മാലദ്വീപ്, മ്യാൻമർ, ഒമാൻ, തായ്ലൻഡ് എന്നീ രാജ്യങ്ങൾക്കാണ്.
അടുത്തതായി ബംഗാൾ ഉൾക്കടലിൽ രൂപം കൊള്ളുന്ന കൊടുങ്കാറ്റിന് ശ്രീലങ്കയുടെ നിർദ്ദേശ പ്രകാരം മഹേശൻ എന്നു പേരിടുമെന്ന് ചെന്നൈ കാലാവസ്ഥാ നിരീക്ഷണ കേന്ദ്രത്തിന്റെ മേധാവി രമണൻ 2013 ഏപ്രിൽ 29-ാം തിയതി അറിയിച്ചു.

## അന്താരാഷ്ട്ര നാമങ്ങൾ
ഇന്ത്യൻ കാലാവസ്ഥാ വകുപ്പ്  (IMD ), ബോബ് 05  എന്നും യു എസ് ചുഴലി മുന്നറിയിപ്പ് കേന്ദ്രം (JTWC ) 06B എന്നുമാണ് പേരിട്ടിരിക്കുന്നത്. 

 

## അവലംബം

## പുറത്തേയ്ക്കുള്ള കണ്ണികൾ

*India Meteorological Department 
*Joint Typhoon Warning Center 
*Corporate Disaster Resource Network, India 

വർഗ്ഗം:ശ്രീലങ്കയിലടിച്ച ചുഴലിക്കാറ്റുകൾ
വർഗ്ഗം:തമിഴ്നാട്ടിലടിച്ച ചുഴലിക്കാറ്റുകൾ
വർഗ്ഗം:ആന്ധ്രാപ്രദേശിലടിച്ച ചുഴലിക്കാറ്റുകൾ
വാഗ് വാൽഫ്രിഡ് എൿമാൻ

സ്വീഡനിൽ ജീവിച്ച ഒരു സമുദ്രശാസ്ത്രജ്ഞനാണു് **വാഗ് വാൽഫ്രിഡ് എൿമാൻ** 

## ജീവചരിത്രം
1874 മെയ് മൂന്നിന് സമുദ്രശാസ്ത്രജ്ഞനായിരുന്ന ഫ്രെഡ്രിക്ക് ലോറൻസ് എൿമാന്റെ മകനായി സ്വീഡനിലെ സ്റ്റോക്ക്‌ഹോമിലാണ് വാഗ് വാൽഫ്രിഡ് എൿമാൻ ജനിച്ചത്. തന്റെ പഠനകാലത്ത് ഭൗതികശാസ്ത്രത്തിലെ ദ്രാവക ചലനത്തെക്കുറിച്ച് പഠിച്ചപ്പോഴാണ് വാഗ് വാൽഫ്രിഡ് എൿമാൻ സമുദ്രശാസ്ത്രത്തിൽ ആകൃഷ്ടനായത്.

## അവലംബം

വർഗ്ഗം:സ്വീഡിഷ് സമുദ്രശാസ്ത്രജ്ഞർ
വർഗ്ഗം:1874-ൽ ജനിച്ചവർ
ബോഡിഗാർഡ് (മലയാളചലച്ചിത്രം)

സിദ്ദിഖ് സംവിധാനം ചെയ്ത് 2010-ൽ പുറത്തിറങ്ങിയ ഒരു മലയാളചലച്ചിത്രമാണ്‌ ആണ്‌ **ബോഡി ഗാർഡ്**. ദിലീപ്, നയൻതാര, മിത്ര കുര്യൻ എന്നിവരാണ്‌ പ്രധാന അഭിനേതാക്കൾ.ബോഡി ഗാർഡ് ഒരു പ്രണയ, തമാശ ചിത്രം അണ്. 2010-ലെ ഹിറ്റ് ചിത്രം ആയി മാറിയ ഈ ചിത്രം ഹിന്ദി, തമിഴ് എന്നി ഭാഷകളിൽ പുനർനിർമ്മിക്കപ്പെട്ടു. 
## കഥാപാത്രങ്ങൾ

## <big>സംഗീതം</big>
	ഔസേപ്പച്ചൻ

## അന്യഭാഷകളിൽ

## <big>വീട്ടിൽ ഇരുന്നു കാണാൻ</big>
മോസ്ർബെയർ ഡിവിഡി, സൂപ്പർ ഡിവിഡി, വിസിഡി രൂപങ്ങളിൽ സിനിമ റിലീസ് ചെയ്തു

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിദ്ദിഖ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
കൊട്രച്ചാൽ

കേരളത്തിലെ കാസർഗോഡ് ജില്ലയിലെ നീലേശ്വരം നഗര സഭയിൽ തൈക്കടപ്പുറത്തിനടുത്തായി സ്ഥിതി ചെയ്യുന്ന ഒരു ചെറിയ ഗ്രാമമാണു് **കൊട്രച്ചാൽ**. 

നീലേശ്വരത്ത് നിന്നും പടന്നക്കാടു് തോട്ടത്തിൽ നിന്നും പുറപ്പെടുന്ന തൈക്കടപ്പുറം പാത വഴിയും, കാഞ്ഞങ്ങാട് നിന്നും മരക്കാപ്പ് കടപ്പുറം, ശവപ്പറമ്പ് വഴിയും കൊട്രച്ചാൽ എത്തിച്ചേരാം. കൊട്രച്ചാൽ കൊടുങ്ങല്ലൂരമ്മ ക്ഷേത്രത്തിൽ വർഷം തോറും ദ്വിദിന മീനഭരണി മഹോത്സവം നടത്താറുണ്ട്. കൊട്രച്ചാൽ ശ്രീ മുത്തപ്പൻ മടപ്പുര ദേവസ്ഥാനത്ത് വർഷം തോറും ഡിസംബർ മാസത്തിൽ തിരുവപ്പന മഹോത്സവം നടത്താറുണ്ട്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
അഴിത്തല

കേരളത്തിലെ കാസർഗോഡ് ജില്ലയിലെ നീലേശ്വരം നഗരസഭയിലെ ഒരു കടലോര ഗ്രാമമാണ്  **അഴിത്തല**. നീലേശ്വരം പുഴയുടെ അഴിമുഖത്തിന് വടക്കാണ് ഈ പ്രദേശം.

മത്സ്യത്തൊഴിലാളികളാണ് അഴിത്തലയിലെ താമസക്കാരിലധികവും. അവരുടെ ദീർഘകാല ആവശ്യപ്രകാരം ഈ അഴിമുഖത്ത് 30 കോടി രൂപ വകയിരുത്തി ഒരു പുലിമുട്ട് നിർമ്മാണം നടക്കുന്നുണ്ട്. സഫ്ദർ ഹാശ്മി അഴിത്തല എന്ന പേരിൽ ഒരു വള്ളംകളി ടീം ഇവിടെയുണ്ടു്.

മഞ്ചനാത്തി, കടപ്ലാവ്, കാക്കപ്പഴം എന്നീ പോരിലൊക്കെ അറിയപ്പെടുന്ന നോനി ഇവിടെ കൃഷി ചെയ്യാറുണ്ടു്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
തീർത്ഥങ്കര

കേരളത്തിലെ കാസർഗോഡ് ജില്ലയിലെ നീലേശ്വരം നഗരസഭയോടു് ചേർന്നു്  കാഞ്ഞങ്ങാട് നഗരസഭയിലെ പടന്നക്കാടിനു് പടിഞ്ഞാറായി സ്ഥിതിചെയ്യുന്ന ഒരു ഗ്രാമമാണു്  **തീർത്ഥങ്കര**. കാഞ്ഞങ്ങാടു് നഗരസഭയിലെ 28-ആം വാർഡ് ഉൾപ്പെടുന്ന പ്രദേശമാണിതു് 

കാഞ്ഞങ്ങാട് നെഹ്രു ആർട്സ് & സയൻസ് കോളേജിന്റെ പടിഞ്ഞാറ് ഭാഗത്താണു് ഈ പ്രദേശം. തീർത്ഥങ്കരകുളം എന്ന പേരിൽ വലിയൊരു കളമിവിടെയുണ്ടു്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഫോബോസ് (ഉപഗ്രഹം)

ചൊവ്വയുടെ രണ്ടു പ്രകൃതിദത്ത ഉപഗ്രഹങ്ങളിൽ വെച്ച് ഏറ്റവും വലുതും ചൊവ്വയോട് ഏറ്റവും അടുത്തുകിടക്കുന്നതുമായ ഉപഗ്രഹമാണ് ഫോബോസ്. രണ്ടു ഉപഗ്രഹങ്ങളും 1877ൽ ആണ് കണ്ടെത്തിയത്. 11.1 കിലോമീറ്റർ ആരം ഉള്ള ഫോബോസിന്, ഡീമോസിനെക്കാൾ  7.24 ഇരട്ടി പിണ്ഡം ഉണ്ട്. ഗ്രീക്ക്‌ ഐതിഹ്യത്തിലെ ഏറീസിൻറെ(മാർസ് എന്നും അറിയപ്പെടുന്നു) മക്കളിൽ ഒരാളായ ഫോബോസ് ('ഭയം' എന്ന് അർത്ഥം) എന്ന ദൈവത്തിൻറെ പേരാണ് ഈ ഉപഗ്രഹത്തിന് നൽകിയിരിക്കുന്നത്.

ചെറുതും വികൃതരൂപിയുമായ ഫോബോസ്, ചൊവ്വയുടെ കേന്ദ്രത്തിൽ നിന്നും 9,377 കിലോമീറ്റർ അകലെയുള്ള ഭ്രമണപഥത്തിൽ സഞ്ചരിക്കുന്നു. സൗരയൂഥത്തിലെ ഏറ്റവും പ്രതിഫലനം കുറഞ്ഞ വസ്തുക്കളിൽ ഒന്നാണ് ഫോബോസ്. കൂടാതെ സ്റ്റിക്നി ക്രേറ്റർ എന്ന ഒരു വലിയ ഉൽക്കാപതന ഗർത്തവും ഫോബോസിൽ സ്ഥിതി ചെയ്യുന്നു. ചൊവ്വയോടു വളരെ അടുത്തുള്ള ഭ്രമണപഥത്തിൽ സഞ്ചരിക്കുന്നതിനാൽ, ചൊവ്വ, സ്വന്തം അച്ചുതണ്ടിൽ ഒരു തവണ തിരിയുന്നതിനെക്കാൾ വേഗത്തിൽ ഫോബോസ് ചൊവ്വയെ ചുറ്റുന്നു. ഇതിന്റെ ഫലമായി, ചൊവ്വയുടെ ഉപരിതലത്തിൽ നിന്നും നോക്കുമ്പോൾ, ഫോബോസ്, പടിഞ്ഞാറ് ഉദിച്ച് 4 മണിക്കൂർ 15 മിനിറ്റിനുള്ളിൽ കിഴക്ക് അസ്തമിക്കുന്നതായി കാണാം. ചുരുങ്ങിയ ഭ്രമണപഥവും ടൈഡൽ പ്രവർത്തനങ്ങളും മൂലം  ഫോബോസിന്റെ ഭ്രമണപഥ ആരം കുറഞ്ഞു വരികയാണ്. ഭാവിയിൽ ചൊവ്വയിൽ പതിക്കുകയോ, ചൊവ്വയുമായി കൂട്ടിയിടിച്ച് ചിന്നഭിന്നമായി, ശനിയിലേതുപോലെ ചൊവ്വയ്ക്ക് ചുറ്റും ഒരു വലയം തീർക്കുകയോ ചെയ്യും.

## കണ്ടെത്തൽ
ആസഫ്‌ ഹാൾ എന്ന ജ്യോതിശാസ്ത്രജ്ഞൻ 1877 ഓഗസ്റ്റ്‌ 18ന് വാഷിംഗ്ടണിൽ സ്ഥിതി ചെയ്യുന്ന യുണൈറ്റഡ് സ്റ്റേറ്റ്സ് നേവൽ ഒബ്സർവേറ്ററിയിൽ വെച്ച് ഗ്രീൻവിച്ച് സമയം ഏകദേശം 09:14നാണ് ഫോബോസ് കണ്ടെത്തിയത്. ചൊവ്വയുടെ മറ്റൊരു ഉപഗ്രഹമായ  ഡീമോസിനെ കണ്ടെത്തിയതും ഇദ്ദേഹം തന്നെ. ഈ ഉപഗ്രഹങ്ങൾക്ക് പേരുകൾ നൽകിയത് ഹെൻട്രി മടൻ എന്ന വ്യക്തിയാണ്. ഗ്രീക്ക്‌ ഐതിഹ്യമായ ഇലിയഡിൽ നിന്നാണ് ഈ പേരുകൾ തിരഞ്ഞെടുത്തത്.

## ഭൗതിക സവിശേഷതകൾ

സൗരയൂഥത്തിലെ ഏറ്റവും പ്രതിഫലനം കുറഞ്ഞ വസ്തുക്കളിൽ ഒന്നാണ് ഫോബോസ്. സ്പെക്ട്രോസ്കോപ്പി ഫലങ്ങൾ അനുസരിച്ച് ഫോബോസിന് ഒരു ഡി-തരം ക്ഷുദ്രഗ്രഹത്തിന്റെ പ്രത്യേകതകൾ ഉണ്ടെന്നു കാണുന്നു. കൂടാതെ ഇത് ഒരു കാർബണേഷ്യസ് കോൺഡ്രൈറ്റിൻറെ ഘടനക്ക് സമാനവുമാണ്. ഫോബോസിന് സാന്ദ്രത വളരെ കുറവാണ്. കൂടാതെ അതിനു വൻതോതിൽ പോറോസിറ്റി ഉള്ളതായി അറിവുണ്ട്. ഈ കണ്ടെത്തലുകൾ, ഫോബോസിൽ ഉറഞ്ഞ മഞ്ഞുപാളികൾ ഉണ്ടാകാം എന്ന നിലപാടിലേക്ക് നയിക്കുന്നു.  സ്പെക്ട്രോസ്കോപ്പി ഫലങ്ങൾ അനുസരിച്ച് ഉപരിതലത്തിലെ റീഗലിത് പാളിക്ക് ജലത്തിന്റെ അംശം ഇല്ല. എന്നാൽ റീഗലിത് പാളിക്ക് അടിയിൽ മഞ്ഞു ഉണ്ടാകാമെന്ന ആശയം ശാസ്തജ്ഞർ തള്ളിക്കളഞ്ഞിട്ടില്ല.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചൊവ്വയുടെ ഉപഗ്രഹങ്ങൾ
എൿമാൻ വിസ്ഥാപനം

1902-ൽ എൿമാൻ ആവിഷ്കരിക്കുകയും, ആദ്ദേഹത്തിന്റെ പേരിലറിയപ്പെടുകയും ചെയ്യുന്ന എൿമാൻ ചലന സിദ്ധാന്തത്തിന്റെ ഭാഗമായി വിശദീകരിക്കപ്പെട്ട പ്രതിഭാസമാണു് **എൿമാൻ വിസ്ഥാപനം.** ദ്രാവകങ്ങളിൽ കൊറിയോലിസ് ബലങ്ങളുടേയും ഭിന്നതല ഘർഷണത്തിന്റേയും പരിണതഫലമായി ഉണ്ടാകുന്ന ചലനമാണു് എൿമാൻ വിസ്ഥാപനം.

## അവലംബം

## പുറത്തേക്കുള്ള കണ്ണികൾ
പടന്നക്കാട്

കേരളത്തിലെ കാസർഗോഡ് ജില്ലയിലെ കാഞ്ഞങ്ങാട്, നീലേശ്വരം എന്നീ നഗരസഭകളിൽ വ്യാപിച്ചുകിടക്കുന്ന സാമാന്യം വലിയൊരു ഗ്രാമമാണു്  **പടന്നക്കാട്**.

നെഹ്രു ആർട്സ് ആൻഡ് സയൻസ് കോളേജ്, കാർഷിക കോളേജ്, സി കെ നായർ കോളേജ്, ഗവ. എൽ. പി സ്‌കൂൾ, ശ്രീ നാരായണ എ. യു. പി സ്‌കൂൾ, കാർഷിക ഗവേഷണ തോട്ടം, ടീച്ചേഴ്സ് ട്രൈനിംങ് സെന്റർ,  തുടങ്ങിയ വിദ്യാഭ്യാസ ഗവേഷണ സ്ഥാപനങ്ങൾ ഇവിടെ സ്ഥിതിചെയ്യുന്നു.    

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
വിളാവ്

റൂട്ടേസീ സസ്യകുടുംബത്തിൽപ്പെട്ട ഒരു മരമാണ് വിളാമ്പഴം.  കൂവളത്തോടു സാദ്യശ്യമുള്ള, മുള്ളുകളുള്ള ഇവ കുറ്റിച്ചെടിയായും മരമായും വളരുന്നവയാണ്. Limonia ജനുസിലെ ഏക സ്പീഷിസ് ആണിത്. ഇവയുടെ കായക്ക് ഓറഞ്ചിനോളം വലിപ്പമുണ്ട്. തമിഴ്നാട്, ആന്ധ്ര, കർണ്ണാടകം എന്നിവിടങ്ങളിൽ തോട്ടമടിസ്ഥാനത്തിൽ വളർത്തുന്ന ഇവ **വിളങ്കായ്** എന്നാണ് അറിയപ്പെടുന്നത്. തുറസ്സായ സ്ഥലങ്ങളിൽ ഫലവൃക്ഷമായി വളരുന്നു. **ബ്ലാങ്കമരം, വിളാത്തി, വ്ലാർമരം** എന്നെല്ലാം അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ
* http://www.worldagroforestrycentre.org/sea/products/afdbases/af/asp/SpeciesInfo.asp?SpID=18044 
*Germplasm Resources Information Network: ''Limonia'' 
*Germplasm Resources Information Network: ''Limonia acidissima''
*genus page, Flora of Pakistan: ''L. acidissima'' species page
*Purdue-hort_edu: The Wood Apple
*Pandanus Database - ''Limonia''

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ലിമോണിയ
വർഗ്ഗം:കേരളത്തിലെ സസ്യജാലം
ഗവണ്മെന്റ് കോളേജ് കാസർഗോഡ്

കാസർഗോഡ് ജില്ലയിലെ വിദ്യാനഗറിൽ സ്ഥിതി ചെയ്യുന്ന ഒരു ഗവൺമെന്റ് കലാലയാണ് **ഗവണ്മെന്റ് കോളേജ്, കാസർഗോഡ്**. കണ്ണൂർ സർവ്വകലാശാലയോട് അഫിലിയേറ്റ് ചെയ്തിരിക്കുന്ന ഈ കോളേജ് 1957 ഓഗസ്റ്റിലാണ് ആരംഭിച്ചത്ഈ കോളേജിന് നാക്ക് ഏ ഗ്രേഡ് ലഭിച്ചിട്ടുണ്ട്

## ചരിത്രം

1957 ഓഗസ്റ്റിൽ കാസർഗോഡ് നഗരത്തിലെ ഒരു ഗവണ്മെന്റ് വിദ്യാലയത്തിന്റെ ഒരു കെട്ടിടത്തിലാണ് ഈ കലാലയം ആരംഭിച്ചത്. പ്രൊഫ: ജോസഫ് മുണ്ടശ്ശേരി വിദ്യാഭ്യാസ മന്ത്രിയായിരുന്നപ്പോൾ കേരളത്തിലെ അവികസിത പ്രദേശങ്ങളിൽ ഉന്നത വിദ്യാഭ്യാസ സ്ഥാപനങ്ങൾ ആരംഭിക്കണം എന്ന ഉദ്ദേശവുമായാണ് ഈ കലാലയം ആരംഭിച്ചത്. 1957 ഓഗസ്റ്റ് മാത്രം ഏഴാം തീയതി ഈ കലാലയം ഔദ്യോഗികമായി അന്നത്തെ സാമ്പത്തികകാര്യ വകുപ്പ് മന്ത്രി സി. അച്യുതമേനോൻ  ഉദ്ഘാടനം ചെയ്യുകയും പ്രൊഫസർ. വി. ഗോപാലൻ നായർ ആദ്യത്തെ പ്രിൻസിപ്പാലായി സ്ഥാനമേറ്റെടുക്കുകയും ചെയ്തു.

## കോഴ്സുകൾ
### ബി.എ.
*മലയാളം
* അറബിക്
*ഇംഗ്ലീഷ്
*എക്കണോമിക്സ്
*ഹിസ്റ്ററി
*കന്നട

### ബി.എസ്.സി.
*ബോട്ടണി
*കെമിസ്ട്രി
*കമ്പ്യൂട്ടർ സയൻസ്
*ജിയോളജി
*മാത്തമാറ്റിക്സ്
*ഫിസിക്സ്
*സുവോളജി
### എം.എ.
* അറബിക്
*ഇംഗ്ലീഷ്
*എക്കണോമിക്സ്
*കന്നട
### എം.എസ്.സി.
*കെമിസ്ട്രി
*ജിയോളജി
*മാത്തമാറ്റിക്സ്
### പി.എച്ച്.ഡി.
*കെമിസ്ട്രി
*ജിയോളജി
*കന്നട

## അവലംബം

## പുറമെ നിന്നുള്ള കണ്ണികൾ

വർഗ്ഗം:കാസർഗോഡ് ജില്ലയിലെ കലാലയങ്ങൾ
വർഗ്ഗം:കണ്ണൂർ സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കേരളത്തിലെ ഗവണ്മെന്റ് കലാലയങ്ങൾ
സബോള

ഉള്ളിവർഗ്ഗത്തിൽ ഉൾപ്പെടുന്ന പ്രധാന പച്ചക്കറിയാണ് **സബോള** അഥവാ **സവാള** "Onion". ചിലയിടങ്ങളിൽ **വലിയ ഉള്ളി** എന്നും പറയാറുണ്ട്. അല്ലിയേസീയു കുടുംബത്തിൽ പെട്ട സസ്യമാണിത്. ശാസ്ത്രനാമം: *അല്ലിയം സിപ*. ലോകമാകെ ഏറ്റവും വ്യാപകമായി കൃഷി ചെയ്യുന്ന ഉള്ളിവർഗ്ഗമാണ് സവാള. സ്വന്തം നിലയിലും മറ്റനേകം കറികളിലും ചേർത്ത് സവാള ഉപയോഗിക്കുന്നു. മറ്റു ഭക്ഷണങ്ങൾക്ക് രുചി വർദ്ധിപ്പിക്കാനും സാലഡ്, അച്ചാർ എന്നിവയുണ്ടാക്കാനും ഇത് ഉപയോഗിക്കുന്നു. 

ഉള്ളിയുടെ വലിയ കോശങ്ങൾ മൈക്രോസ്കോപ്പ് വഴി നോക്കുമ്പോൾ വ്യക്തമായി കാണുന്നതിനാൽ ശാസ്ത്രമേളകളിലും മറ്റും ഉപയോഗിക്കുന്നുണ്ട്. തുണിക്ക് ചായം കൊടുക്കാനും ഉള്ളിക്ക് കഴിയും. 7000 വർഷങ്ങൾക്ക് മുന്നെ ഉള്ളി ഉപയോഗിച്ചിരുന്നുവെന്ന് കരുതുന്നു. ഹോമിയോപ്പതിയിൽ ഉള്ളിക്ക് വലിയ പ്രാധാന്യമുണ്ട്. സവാള ഉൽപ്പാദനത്തിൽ ചൈനയ്ക്ക് പിന്നിൽ ഇന്ത്യയ്ക്ക് രണ്ടാം സ്ഥാനമുണ്ട്.

## ചിത്രശാല


File:Onion,_സബോള,_സവാള,_വലിയ_ഉള്ളി.JPG|സബോള
Image:Onion Flower Head.jpg|പൂവ് 
File:Onionn.jpg|ഉള്ളി മുള പൊട്ടിയത് 


## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഉള്ളിവർഗ്ഗങ്ങൾ
കവ്വായി സമരം

1940-കളിൽ വടക്കേ മലബാറിൽ കുടിയൊഴിപ്പിക്കലിനെതിരെ നടന്ന കർഷക സമരങ്ങളിലൊന്നാണു് **കവ്വായി സമരം**.

കാഞ്ഞങ്ങാട് നഗരത്തിനടുത്ത് ഇടനാടൻ ഭൂപ്രകൃതിയുള്ള ഒരു ഗ്രാമമാണു് കവ്വായി. ഒരു കുടിയാനായിരുന്ന അമ്പൂഞ്ഞി നായരെ കവ്വായിലെ ജന്മിയായിരുന്ന ചാത്തുകുട്ടി നായനാർ ഒഴിപ്പിച്ചു. കർഷകസംഘവും കമ്മ്യൂണിസ്റ്റ് പാർട്ടിയും ഈ പ്രശ്നത്തിലിടപെട്ടുകൊണ്ടു് കൃഷിക്കാരെ സംഘടിപ്പിക്കുകയും കുടിയൊഴിപ്പിക്കലിനെതിരെ വലിയൊരു ജാഥ നടത്തുകയും പൊതുയോഗം ചേരുകയും ചെയ്തു. തുടർന്നു് ദിവസങ്ങളോളം നീണ്ട സമരത്തിന്റെ ഫലമായി ജന്മി തീരുമാനം മാറ്റാൻ നിർബ്ബന്ധിതനാവുകയും, അമ്പൂഞ്ഞി നായരെ കുടിയിൽ താമസിക്കാനനുവദിക്കുകയും ചെയ്തു. ഈ സമരഫലമായി, കാഞ്ഞങ്ങാട് ഭാഗത്തു് കമ്മ്യൂണിസ്റ്റ് പാർട്ടിയുടെ സ്വാധീനം വളരെയേറെ വർദ്ധിച്ചു.

## അവലംബം

വർഗ്ഗം:കേരളത്തിലെ ഭൂസമരങ്ങൾ
പുഞ്ചാവി സമരം

വടക്കേമലബാറിൽ രണ്ടാം ലോക മഹായുദ്ധത്തിനു ശേഷം കുടിയൊഴുപ്പിക്കലിനെതിരെ നടന്ന കർഷക സമരങ്ങളിലൊന്നാണു **പുഞ്ചാവി സമരം**..

ഇന്നത്തെ കാഞ്ഞങ്ങാട് നഗരസഭയിലെ ഒരു തീരപ്രദേശമാണു **പുഞ്ചാവി**. 1940-കളിൽ ഈ പ്രദേശത്തെ കൃഷിയിടങ്ങളധികവും  കൈയടക്കിവെച്ചിരുന്നതു മുസ്ലിം പ്രമാണിയായിരുന്ന ഒരു ജന്മിയായിരുന്നു.  ഒരു കർഷകത്തൊഴിലാളിയായിരുന്ന പറോട്ടിയെ ജന്മി ഒഴിപ്പിക്കാൻ ശ്രമിച്ചു. കമ്മ്യൂണിസ്റ്റ് പാർട്ടിയും കർഷകസംഘവും ഈ പ്രശ്നത്തിലിടപെട്ടുകൊണ്ടു കൃഷിക്കാരെ സംഘടിപ്പിച്ചു് സമരം നടത്തി. ഈ സമരത്തിന്റെ ഫലമായി ജന്മി കുടിയൊഴിപ്പിക്കൽ ശ്രമത്തിൽ നിന്നും പിൻവാങ്ങി

## അവലംബം

വർഗ്ഗം:കേരളത്തിലെ ഭൂസമരങ്ങൾ
പൂങ്കുലച്ചാഴി

പ്രാണികളിലെ വലിയൊരു കുടുംബമാണ് **പൂങ്കുലച്ചാഴികൾ**(Corild bug) ***Coreidae*** - ***കോറിഡേ***. 250 ജീനസ്സുകളിലായി 1800 ഓളം സ്പീഷ്യസുകൾ ലോകത്തുണ്ട്. സാധാരണ ഇവയുടെ വലിപ്പം 7 മില്ലിമീറ്റർ തൊട്ട് 40മില്ലിമീറ്റർ വരെയാണ്. കോറിഡേയുടെ നാമം പ്രാദേശികമായി വ്യത്യാസപ്പെട്ടിരിക്കും. സാധാരണയായി സസ്യങ്ങളുടെ സ്രവമാണ് ഇവയുടെ ഭക്ഷണം. ഇതിലെ ചില ഇനങ്ങൾ മാംസഭോജികളാണെന്ന വാദം ഉന്നയിക്കപ്പെട്ടിട്ടുണ്ട്. എന്നാൽ തെളിവുകളുടെ അഭാവത്തിൽ ഇതിൽ ആശയക്കുഴപ്പം നിലനിൽക്കുന്നു.

## ആക്രമണം തെങ്ങിൽ
തെങ്ങിന്റെ മച്ചിങ്ങ, ക്ലാഞ്ഞിൽ, കൊതുമ്പ്, ഓല എന്നിവിടങ്ങളിൽ മുട്ടയിട്ട് പെരുകുകയും നാശമുണ്ടാക്കുകയും ചെയ്യുന്നവയാണ് പൂങ്കുലച്ചാഴികൾ. ഇളം കോശത്തിൽ നിന്ന് നീരൂറ്റികുടിയ്ക്കുന്നതു മൂലം മച്ചിങ്ങ പൊഴിച്ചിൽ കുരുടിച്ച തേങ്ങ എന്നിവയുണ്ടാകുന്നു.

വർഗ്ഗം:തെങ്ങിന്റെ കീടങ്ങൾ
വർഗ്ഗം:കീടങ്ങൾ
സിങ്കം

ഹരിയുടെ സംവിധാനത്തിൽ സൂര്യ അനുഷ്ക ഷെട്ടി സഞ്ജയ് കുമാർഎന്നിവർ പ്രധാന കഥാപാത്രങ്ങളെ അവതരിപ്പിച്ച് സൺ പിക്ച്ചേർസും റിലയൻസ് ബിഗ് പിക്ച്ചേർസും 28 മെയ് 2010ൽ പുറത്തിറക്കിയ തമിഴ് ചലച്ചിത്രമാണ് സിങ്കം .യമുഡു എന്ന നാമകരണത്തിൽ തെലുങ്കിലേക്ക് ഈ ചലച്ചിത്രം പരിഭാഷപ്പെടുത്തിയിട്ടുണ്ട് .

## അഭിനേതാക്കൾ

## ഗാനങ്ങൾ

* നാനെ ഇന്ദിരൻ :  ബെന്നി ദയാൽ, മനിക്ക .
* എൻ ഇദയം : സുജിത്ര, ടിപ്പു .
* സ്റ്റോൾ മൈ ഹാർട്ട് : ഷാൻ, മേഘ .
* കാതൽ വന്താലെ : ബാബ സെഗൽ, പ്രിയദർശിനി .
*സിങ്കം : ദേവി ശ്രീപ്രസാദ് .

## പുറത്തേക്കുള്ള കണ്ണികൾ
*

വർഗ്ഗം:2010-ൽ പുറത്തിറങ്ങിയ തമിഴ് ചലച്ചിത്രങ്ങൾ
സബർജിൽ

റോസാസീ കുടുംബത്തിൽ പെട്ട ഒരു പഴവർഗ്ഗ സസ്യമാണ് **സബർജിൽ**. ശൈത്യമേഖലയിലാണ് ഇവ സാധാരണ വളരുക. പിയർ (Pear), ആപ്പിൾ എന്നിവയുടെ അടുത്ത ബന്ധുവാണ് സബർജിൽ (Quince). കേരളത്തിലെ കാന്തല്ലൂരിൽ ഇത് കൃഷിചെയ്യുന്നുണ്ട് കൊടൈക്കനാൽ ഭാഗത്ത് പലതരം സബർജലി പഴങ്ങൾ കാണാം.
## സബർജലി വിഭാഗങ്ങൾ
സ്വീറ്റ് ബെറി, ആപ്പിൾ ബെറി, വാൾ ബെറി തുടങ്ങി ധാരാളം അവാന്തരവിഭാഗങ്ങൾ സബർജലിക്കുണ്ട്.

## ചിത്രസഞ്ചയം

പ്രമാണം:Sweet berry.jpg|സ്വീറ്റ് ബറി
പ്രമാണം:Apple berry.jpg|ആപ്പിൾ ബറി
പ്രമാണം:Wall berry.jpg|വാൾ ബറി
പ്രമാണം:Sabarjily.jpg|സബർജലി പഴം
പ്രമാണം:Sabarjil tree.jpg|സബർജലി ചെടി
പ്രമാണം:Sabarjil tree with fruit.jpg|സബർജലി ചെടി, പഴം കാണാം
പ്രമാണം:Cydonia.jpg|സബർജലി
പ്രമാണം:Pancrace Bessa00.jpg
പ്രമാണം:Sweet barry tree.jpg|സ്വീറ്റ് ബറി വൃക്ഷം


## അവലംബം

വർഗ്ഗം:പഴങ്ങൾ
പ്ലം

ജാം, വൈൻ, മദ്യം എന്നിവയുടെ നിർമ്മാണത്തിന് ഉപയോഗിക്കുന്ന ഒരു പഴവർഗ്ഗമാന് **പ്ലം**(Plum). റോസാസീ കുടുംബത്തിൽ പെട്ട ഇതിന്റെ ശാസ്തനാമം പ്രൂണുസ് എന്നാണ്. നിറം, വലിപ്പം എന്നിവയെ അടിസ്ഥാനമാക്കി പലതരം പ്ലം നിലവുലുണ്ട്. ഇന്ത്യയിൽ ജമ്മുകാശ്മീർ, ഹിമാചൽ പ്രദേശ്, ഉത്തർ പ്രദേശ് എന്നിവടങ്ങളിൽ ഇവയുടെ കൃഷിയുണ്ട്. കേരളത്തിൽ കാന്തല്ലൂർ തുടങ്ങി പലസ്ഥലങ്ങളിലും വളരുന്നു.  ഒരു ശീത കാല പഴവർഗ്ഗമാണ് പ്ലം.

## അവലംബം
	

വർഗ്ഗം:പഴങ്ങൾ
വർഗ്ഗം:പ്രൂണസ്
അശ്വതി മേനോൻ

മലയാളത്തിലെ ഒരു ചലചിത്ര നടിയാണ് **അശ്വതി മേനോൻ**. 
2000 ൽ പുറത്തിറങ്ങിയ സത്യം ശിവം സുന്ദരം എന്ന സിനിമയിലൂടെയാണ് അശ്വതി മേനോൻ സിനിമാരംഗത്തേക്ക് കടന്നുവന്നത്.
## ആദ്യകാലജീവിതം
എറണാകുളത്താണ് അശ്വതി ജനിച്ചത്. ജയഗോപാൽ മേനോനും വിനിത റാവുവും ആണ് മാതാപിതാക്കൾ.  ദുബായ്യിലെ വർക്കി ഗ്രൂപ്പ് സ്കൂളിൽ സ്ക്കൂൾ വിദ്യാഭ്യാസം പൂർത്തിയാക്കിയതിനു ശേഷം ഉന്നതവിദ്യാഭ്യാസം കേരളത്തിലായിരുന്നു. ഇംഗ്ലീഷ് സാഹിത്യത്തിൽ എം.എ. ബിരുദം നേടി. അബുദാബിയിലെ ന്യൂയോർക്ക് ഫിലിം അക്കാദമിയിൽ നിന്ന് സിനിമ അഭിനയത്തിൽ ഡിപ്ലോമയുണ്ട്.   
## അഭിനയ ജീവിതം
ദുബായിലെ വർക്കി ഇന്റർനാഷണൽ പ്രൈവറ്റ് സ്കൂളിലാണ് അശ്വതി പഠിച്ചത്.  പിന്നീട്  വിവിധ മലയാളം, തമിഴ് സിനിമകളിലും അഭിനയിച്ചു .  സത്യം ശിവം സുന്ദരം എന്ന ചിത്രത്തിൽ അഭിനയിച്ചുകൊണ്ടാണ് അഭിനയരംഗത്തേക്ക് കടന്നുവന്നത് .  പിന്നീട് ശംഭോ മഹാദേവ, സാവിത്രിയുടെ അരഞ്ഞാണം , ഒന്നാമൻ എന്നീ മലയാളം സിനിമകളിലും തെങ്കാശിപ്പട്ടണം തമിഴിലും അഭിനയിച്ചു. പിന്നീട് ഒരു ഇടവേളക്കുശേഷം  2017 ൽ റോൾ മോഡൽസ്, 2018 ൽ ട്രാൻസ്, ലാഫിങ്ങ് അപ്പാർട്ട്മെന്റ് ഇൻ ഗിരിനഗർ എന്നീ ചിത്രങ്ങളിലും അഭിനയിച്ചു.   

## സിനിമകൾ

## അവലംബങ്ങൾ


## ബാഹ്യ ലിങ്കുകൾ

*     
* അശ്വതി മേനോൻ ഫെയ്സ്ബുക്ക് 
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:Pages with unreviewed translations
ന്യൂനമർദ്ദം

സമുദ്രനിരപ്പിനോട് ചേർന്ന ഈർപ്പമുള്ള വായു ചൂടുപിടിച്ചു് പെട്ടെന്നു് മുകളിലേയ്ക്കുയരുന്നതിന്റെ ഫലമായി നിരപ്പിനോട് ചേർന്ന താഴെയുള്ള വായുവിന്റെ അളവ് ആനുപാതികമായി കുറയുന്നു. ചൂടുള്ള വായു മുകളിലേയ്ക്ക് ഉയരുന്നതോടെ താഴെ കുറഞ്ഞ മർദ്ദമുള്ള ഒരു സ്ഥലം (**ന്യൂനമർദ്ദം**)രൂപപ്പെടുന്നു. ഇതോടെ ചുറ്റുമുള്ള  മർദ്ദം കൂടിയ പ്രദേശങ്ങളിൽ നിന്നുളള മർദ്ദം കുറയുന്ന ഭാഗത്തേയ്ക്ക് വന്നു്  നിറയും. ഈ പുതിയ വായുവും കടലുമായുള്ള  സമ്പർക്കത്തിൽ ഈർപ്പം വർദ്ധിക്കുകയും വീണ്ടും ചൂടുകൂടുകയും ഉയരുകയും ചെയ്യുന്നു. ഇങ്ങനെ ചൂടുകൂടി മുകളിലേയ്ക്ക് ഉയരുന്ന ഈർപ്പമുള്ള വായു പിന്നീട് തണുത്ത് വലിയ മേഘങ്ങളായി മാറുന്നു. വായുവിന്റെ ചലനം കാരണം ന്യൂനമർദ്ദമേഖലയിലേയ്ക്ക് കാറ്റ് വീശുകയും മേഘങ്ങൾ മുകളിലേയ്ക്ക് ഉയരുകയും ചെയ്യുന്ന പ്രവൃത്തി  തുടർന്നു കൊണ്ടിരിക്കും. ഈ പ്രവർത്തി കൂടുതൽ നേരം തുടർന്നാൽ ചുഴലിക്കാറ്റായി രൂപാന്തരപ്പെടും. ന്യൂനമർദ്ദം രൂപപ്പെട്ടതിന്റെ സമീപ പ്രദേശങ്ങളിൽ ശക്തമായ മഴയും കാറ്റും ഉണ്ടാകുന്നു. ന്യൂനമർദ്ദത്തിന്റെ ശക്തിയനുസരിച്ച് അതേറിയും കുറഞ്ഞും ഇരിക്കും. ലോകത്തിന്റെ പല ഭാഗത്തും ലക്ഷകണക്കിന് വർഷങ്ങളായി നടക്കുന്ന പ്രതിഭാസമാണിത്.

## ന്യൂനമർദ്ദ സ്ഥലങ്ങൾ
ചില സ്ഥലങ്ങളിൽ ചുറ്റുമുള്ള പ്രദേശങ്ങളെക്കാളും അന്തരീക്ഷമർദ്ദം സമുദ്രനിരപ്പിലുള്ള അന്തരീക്ഷമർദ്ദത്തേക്കൾ കുറഞ്ഞിരിക്കും. ഈ സ്ഥലങ്ങളെ **ന്യൂനമർദ്ദ സ്ഥലങ്ങൾ** എന്നു പറയുന്നു. അറബിക്കടലിലും ബംഗാൾ ഉൾക്കടലിലും ഉണ്ടാകുന്ന ന്യൂനമർദ്ദങ്ങൾ വായു പ്രവാഹങ്ങൾക്കും (ഉദാ:ചുഴലിക്കാറ്റ്) മഴയ്ക്കും കാരണമാവാറുണ്ട്. മധ്യയൂറോപ്പിനു മുകളിൽ ന്യൂനമർദ്ദം രൂപപ്പെടുന്ന സാഹചര്യത്തിൽ കനത്ത തണുപ്പും മഞ്ഞുവീഴ്ചയും ഉണ്ടാകുന്നു. 

വർഗ്ഗം:ഭൗമ പ്രതിഭാസങ്ങൾ
സിന്ധു മേനോൻ

തെന്നിന്ത്യൻ ചലച്ചിത്ര അഭിനേത്രിയാണ് ** സിന്ധു മേനോൻ.(ജനനം : 17 ജൂൺ 1985) **
2001-ൽ റിലീസായ ഉത്തമൻ എന്ന സിനിമയിലൂടെ മലയാളത്തിൽ സജീവമായി. ആകാശത്തിലെ പറവകൾ, മിസ്റ്റർ ബ്രഹ്മചാരി, വേഷം, വാസ്തവം, ഡിറ്റക്ടീവ്, ട്വൻറി-20 എന്നിവയാണ് മലയാളത്തിൽ സിന്ധുവിൻ്റെ പ്രധാന സിനിമകൾ.

## ജീവിതരേഖ
ബാംഗ്ലൂരിലെ ഒരു മലയാളി കുടുംബത്തിൽ ജനനം.
കുട്ടിക്കാലം മുതൽക്കെ ഭരതനാട്യം അഭ്യസിച്ചിരുന്നു. സിന്ധു മേനോൻ പങ്കെടുത്ത ഒരു നൃത്ത മത്സരം കാണാനിടയായ കന്നട ഫിലിം ഡയറക്ടർ കെ.വി.ജയറാം രശ്മി എന്ന സിനിമയിൽ ബാലതാരമായി അഭിനയിക്കാൻ ക്ഷണിച്ചു.
സിന്ധുവിൻ്റെ ആദ്യ സിനിമയായ രശ്മി റിലീസായത് 1994-ലാണ്.
തുടർന്ന് ചില ചിത്രങ്ങളിൽ കൂടി ബാലതാരമായി അഭിനയിച്ച സിന്ധു 1999-ലെ പ്രേമ പ്രേമ പ്രേമ എന്ന കന്നട ചിത്രത്തിൽ നായികയായി.
ഭദ്രാചലം എന്ന ചിത്രത്തിലൂടെ തെലുങ്കിലും സമുതിരം എന്ന ചിത്രത്തിലൂടെ തമിഴിലും നായികയായ സിന്ധു 2001-ൽ ഉത്തമൻ എന്ന സിനിമയിലൂടെ മലയാള സിനിമയിലെത്തി.
മലയാളം, തമിഴ്, തെലുങ്ക്, കന്നട എന്നീ ഭാഷകളിലായി 50-ലധികം സിനിമകളിൽ അഭിനയിച്ചു.

** സ്വകാര്യ ജീവിതം **

2010-ലായിരുന്നു സിന്ധുമേനോൻ്റെ വിവാഹം. ഐടി പ്രൊഫഷണലായ ഡൊമിനിക് പ്രഭുവാണ് ഭർത്താവ്.
ഇവർക്ക് മൂന്ന് മക്കളാണ്.

** അഭിനയിച്ച മലയാള സിനിമകൾ **

# ഉത്തമൻ 2001 
# ആകാശത്തിലെ പറവകൾ 2001
# ഈ നാട് ഇന്നലെ വരെ 2001
# മിസ്റ്റർ ബ്രഹ്മചാരി 2003
# വേഷം 2004
# രാജമാണിക്യം 2005
# തൊമ്മനും മക്കളും 2005
# പുലിജന്മം 2006
# വാസ്തവം 2006
# പതാക 2006
# അനുവാദമില്ലാതെ 2006
# ഡിറ്റക്ടീവ് 2007
# സ്കെച്ച് 2007
# ആയുർരേഖ 2007
# ട്വൻറി-20 2008
# താവളം 2008
# ആണ്ടവൻ 2008
# ഭാര്യ ഒന്ന് മക്കൾ മൂന്ന് 2009
# രഹസ്യപ്പോലീസ് 2009
# മഞ്ചാടിക്കുരു 2012

## അവലംബം

വർഗ്ഗം:1985-ൽ ജനിച്ചവർ
വർഗ്ഗം:ജൂൺ 17-ന് ജനിച്ചവർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:മേനോന്മാർ
മയക്കം എന്ന

സെൽവരാഘവന്റെ സംവിധാനത്തിൽ അദ്ദേഹത്തിന്റെ സഹോദരൻ ധനുഷും റിച്ച ഗംഗോപധ്യായയും പ്രധാന കഥാപാത്രങ്ങൾ അഭിനയിച്ച ഒരു തമിഴ് ചലച്ചിത്രമാണ് **മയക്കം എന്ന**. 2011 നവംബർ 25ന് ജെമിനി ഫിലിം സർക്യൂട്ട് ഈ ചലച്ചിത്രം പുറത്തിറക്കി .

## പുറത്തേക്കുള്ള കണ്ണികൾ
*

വർഗ്ഗം:2011-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:ധനുഷ് അഭിനയിച്ച ചലച്ചിത്രങ്ങൾ
കളരി ക്ഷേത്രം

കൊല്ലം ജില്ലയിൽ അഞ്ചൽ പട്ടണത്തിൽ നിന്നും പടിഞ്ഞാറുമാറി ഏകദേശം ഒന്നര കി.മീ. ദൂരത്തിൽ സ്ഥിതിചെയ്യുന്ന പടിഞ്ഞാറ്റിൻകരയിലാണ്  പ്രസിദ്ധമായ ഈ ദേവി ക്ഷേത്രം നിലകൊള്ളുന്നത്.ദേവീക്ഷേത്രമാണ് കളരി ക്ഷേത്രം.
=ആചാരങ്ങൾ=
പന്ത്രണ്ട് വർഷം കൂടുമ്പോൾ നടക്കുന്ന മുടിഎഴുന്നള്ളത്താണ്  ഈ ക്ഷേത്രത്തെ പ്രസിദ്ധമാക്കിയത്.

വർഗ്ഗം:കൊല്ലം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
കോട്ടുക്കൽ ഗുഹാക്ഷേത്രം

കൊല്ലം ജില്ലയിലെ കടയ്ക്കലിനടുത്തുള്ള ഇട്ടിവ ഗ്രാമപഞ്ചായത്തിൽ കോട്ടുക്കൽ എന്ന പ്രദേശത്ത് സ്ഥിതി ചെയ്യുന്ന ഏക ശിലയിൽ കൊത്തിയെടുത്ത ക്ഷേത്രമാണ് **കോട്ടുക്കൽ ഗുഹാ ക്ഷേത്രം**. കേരളസർക്കാരിന്റെ സംരക്ഷണയിലാണ് ഈ ക്ഷേത്രം.

## ഐതിഹ്യം

ഈ ക്ഷേത്രവുമായി ബന്ധപ്പെട്ട് ഒന്നിലധികം ഐതിഹ്യങ്ങൾ നിലനിൽക്കുന്നുണ്ട്. ശിവന്റെ ഭൂതഗണങ്ങൾ  ചുമന്നുകൊണ്ടുവന്ന പാറയായ ഇതിനെക്കുറിച്ച് ശിവഭക്തനായ സന്യാസിക്ക് സ്വപ്നദർശനം ലഭിക്കുകയും അദ്ദേഹം ഈ പാറയിൽ ശിവക്ഷേത്രം നിർമ്മിച്ചു; എന്നതാണ് ഒരൈതീഹ്യം. ശിവഭക്തരായ രണ്ട് ദേവതകൾ ബ്രഹ്മമുഹൂർത്തത്തിൽ ക്ഷേത്രസ്ഥാപനം നടത്തുക എന്ന ഉദ്ദേശ്യത്തോടെ ആകാശമാർഗ്ഗത്തിൽ സഞ്ചരിക്കുകയും. ഈ ക്ഷേത്രം സ്ഥിതിചെയ്യുന്ന സ്ഥലമെത്തിയപ്പോൾ കോഴികൂവുകയും ചെയ്തു. സൂര്യോദയം ആണെന്നുകരുതി, അത് ഇവിടെ സ്ഥാപിച്ചു; എന്നത് മറ്റൊരു ഐതിഹ്യമായും കരുതപ്പെടുന്നു. 

## ചരിത്രം
ക്ഷേത്രം നിർമ്മിച്ചതിന് കൃത്യമായ രേഖകളില്ല. ക്ഷേത്രോൽപ്പത്തിയെക്കുറിച്ച് വ്യത്യസ്തമായ അഭിപ്രായമാണ് ചരിത്രകാരന്മാർക്കുള്ളത്.ഏ.ഡി. ഏഴാം നൂറ്റാണ്ടിനും പതിനൊന്നിനും ഇടയ്ക്ക് ക്ഷേത്ര നിർമ്മിതി നടന്നതായി കരുതപ്പെടുന്നു.യന്ത്രങ്ങളുടെ സഹായമില്ലാതെ പരമ്പരാഗതമായ ഉപകരണങ്ങളുടെ സഹായത്തോടെയാണ് ക്ഷേത്രം കൊത്തി എടുത്തിട്ടുള്ളത്.പാണ്ഢ്യ രാജാവ് ആധിപത്യം സ്ഥാപിച്ചകാലത്തോ അതിനു ശേഷമോ ആയിരിക്കണം കോട്ടുക്കൽ ഗുഹാക്ഷേത്രം ഉണ്ടായിട്ടുളളത്. ശിവ പ്രതിഷ്ഠയും, ശിവന്റെ ഭൂതഗണാംഗമായ ശൂലധാരിയായ കാവൽക്കാരനും ഉളള ക്ഷേത്രങ്ങൾ പാണ്ടി ദേശത്തുണ്ടായത് ജടില പരാന്തകന്റെ കാലഘട്ടത്തോടടുത്താണ്. കോട്ടുക്കൽ ഗുഹാക്ഷേത്രത്തിലും ഈ പ്രത്യേകതയാണ് കാണാൻ കഴിയുന്നത്.  കറ്റിക്കൽ ക്ഷേത്രം എന്നും അറിയപ്പെടുന്ന ഈ ഗുഹാ ക്ഷേത്രം പതിനൊന്ന് സെന്റ് സ്ഥലത്താണ് സ്ഥിതി ചെയ്യുന്നത്. ക്ഷേത്രം പുരാവസ്തുവകുപ്പിന്റെ അധീനതയിലാണ്. പൂജയും മറ്റും തിരുവിതാംകൂർ ദേവസ്വം ബോർഡിന്റെ മേൽനോട്ടത്തിൽ നടക്കുന്നു. കുംഭമാസത്തിലെ ശിവരാത്രി ദിവസമാണ് ഉൽസവം.

## ക്ഷേത്രഘടന

ഒറ്റപ്പാറയിൽ കിഴക്കോട്ട്  അഭിമുഖമായിട്ടാണ് ക്ഷേത്രം നിർമ്മിച്ചിരിക്കുന്നത്. പത്തടി നീളവും എട്ടടി വീതിയുമുള്ള രണ്ടു മുറികളുണ്ട് ഈ മുറികളിലാണ് രണ്ട് ശിവലിംഗങ്ങൾ പാറയാൽ നിർമ്മിച്ച പീഠത്തിൽ സ്ഥാപിച്ചിരിക്കുന്നത്. മുറികൾക്കു പുറത്ത് പാറയിൽ കൊത്തിയ ഗണപതി വിഗ്രഹമുണ്ട്. തെക്കു ഭാഗത്തെ മുറികൾക്കു മുന്നിൽ അഷ്ടകോണിൽ നിർമ്മിച്ച കൽ മണ്ഡപമുണ്ട്. മണ്ഡപത്തിന്റെ ഒരു ഭിത്തിയിൽ ഗണപതിയുടെയും മറു വശത്ത് നന്ദികേശന്റെയും രൂപങ്ങൾ കൊത്തി വച്ചിരിക്കുന്നു. ശിവലിംഗമാണ് പ്രധാന പ്രതിഷ്ഠ. വടക്കു വശത്തെ മുറിക്കു മുന്നിൽ ഭൂത ഗണത്തിൽ ഹനുമാന്റെയും നന്ദികേശന്റെയും രൂപങ്ങളുണ്ട്. ചതുരാകൃതിയിലുള്ള മുറികളുടെ വാതിലുകളും പ്രതിഷ്ടകളും ഒറ്റപ്പാറയിൽ കൊത്തിയെടുത്തവയാണ്. ക്ഷേത്രത്തിന്റെ മുന്നിൽ കൊടിയ വേനലിലും വറ്റാത്ത ഒരു കുളമുണ്ട്. മഴ പെയ്താൽ വെള്ളം ഒഴുകിപ്പോകുന്നതിനുള്ള ഓവുചാലുകളുമുണ്ട്. കൂടാതെ യോഗീശ്വരനെ പൂജിക്കുന്ന ഒരു കല്ല് ക്ഷേത്രമുറ്റത്തും ചുമ്മാട്പാറ എന്നറിയപ്പെടുന്ന ഒരു പാറ ക്ഷേത്രത്തിന്റെ പിന്നിലും സ്ഥിതിചെയ്യുന്നു.

## പുറം കണ്ണികൾ

* enchantingkerala.org 

## അവലംബങ്ങൾ

വർഗ്ഗം:കൊല്ലം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ  ഗുഹാക്ഷേത്രങ്ങൾ
ഗജിനി (തമിഴ് ചലച്ചിത്രം)

മനഃശാസ്ത്രത്തെ ഉൾകൊണ്ട് വിജയം വരിച്ച തമിഴ് ചലച്ചിത്രമാണ് ഗജനി . എ.ആർ മുരുകഡോസ് സംവിധാനം ചെയ്ത 2005 സെപ്റ്റംബർ 29 ന് പുറത്തിറക്കിയ ഈ ചലച്ചിത്രത്തിൽ സൂര്യ ,അസിൻ ,നയൻതാര എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത് .

## പുറത്തേക്കുള്ള കണ്ണികൾ
*
*

വർഗ്ഗം:2005-ൽ പുറത്തിറങ്ങിയ തമിഴ് ചലച്ചിത്രങ്ങൾ
സി.എച്ച്. കൃഷ്ണൻ

വടക്കേ മലബാറിലെ ഒരു ആദ്യകാല കമ്മ്യൂണിസ്റ്റു് പ്രവർത്തകനും തൊഴിലാളി നേതാവുമായിരുന്നു **കുഞ്ഞപ്പ മാസ്റ്റർ** എന്നറിയപ്പെടുന്ന **സി. എച്ഛ്. കൃഷ്ണൻ**. 

## ജിവിതരേഖ
കാഞ്ഞങ്ങാട് തെരുവത്തു് ഒരു നെയ്ത്തു തൊഴിലാളി കുടുംബത്തിലാണു് സി. എച്ഛ്. കൃഷ്ണൻ ജനിച്ചതു്.എട്ടു സഹോദരങ്ങളിൽ പ്രായംകൊണ്ടു് ആറാമനായിരുന്നു  അദ്ദേഹം. 1940-കളിൽ കാഞ്ഞങ്ങാട് തെരുവത്തു് നെയ്ത്തതൊഴിലാളി സംഘടന രൂപീകരിച്ചുകൊണ്ടാണു് അദ്ദേഹം രാഷ്ട്രീയ പ്രവർത്തനത്തിലേർപ്പെടുന്നതു്.  മൂളിയാർ, കാസറഗോഡ് എന്നീ മേഖലകള്ൽ കമ്മ്യൂണിസ്റ്റ് പാർട്ടി കെട്ടിപടുക്കുന്നതിൽ അദ്ദേഹം നല്ല പങ്കു വഹിച്ചു. 

1964-ൽ കമ്മ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി പി ഐ-നോടൊപ്പം നിലകൊണ്ടു. എ.ഐ.ടി.യു.സി. സംസ്ഥാന ഭാരവാഹിയായിരുന്നു. കാസറഗോഡ് നഗരത്തിലെ ഒരു വിദ്യാലയത്തിൽ അദ്ധ്യാപകനായിരുന്നു. കാസറഗോഡിലെ നന്ദിനി ടീച്ചറായിരുന്നു ജിവിത പങ്കാളി. കാസറഗോഡ് വെച്ച് അന്തരിച്ചു

## അവലംബം
.

വർഗ്ഗം:കേരളത്തിലെ സി.പി.ഐ. പ്രവർത്തകർ
വിത്ത്

സസ്യങ്ങളുടെ പ്രധാനപ്പെട്ട പ്രത്യുൽപാദന പ്രക്രിയയുടെ ഭാഗമാണ് **വിത്തുകൾ** (). സസ്യങ്ങളുടെ വിത്തുകളും തൈകളുമാണ് അവയുടെ വംശം നിലനിർത്തുന്നത്. ബീജാന്നം എന്ന ആഹാരകോശത്താൽ ചുറ്റപ്പെട്ട ഭ്രൂണവും അതിനെ പൊതിഞ്ഞു നേർത്ത ആവരണവും കട്ടിയുള്ള പുറന്തോടും ചേർന്നാണ് വിത്തുണ്ടാകുന്നത്. പരാഗണത്തിന് ശേഷം അണ്ഡവും ബീജവും യോജിച്ച്, പിന്നീടുള്ള കോശവിഭജനം വഴി ആഹാരകോശങ്ങളും ബാഹ്യാവരണവും രൂപപ്പെടുന്നു. അതിനുശേഷം വിത്തിലെ ജലാംശം കുറഞ്ഞ് പുതിയ തലമുറയെ മുളപ്പിക്കാൻ പാകത്തിനുള്ള വിത്തായിത്തീരുന്നു.

വർഗ്ഗം:സസ്യഭാഗങ്ങൾ
വർഗ്ഗം:സസ്യവിത്തുകൾ
വർഗ്ഗം:സസ്യ പ്രജനനം
വർഗ്ഗം:സസ്യലൈംഗികത
പി. അമ്പു നായർ

വടക്കേ മലബാറിലെ ഒരു ആദ്യകാല കമ്മ്യൂണിസ്റ്റു് പ്രവർത്തകനും കർഷകസംഘം നേതാവുമായിരുന്നു **പി. അമ്പു നായർ.**

## ജിവിതരേഖ
കൽക്കത്താ തീസിസ്സ് അഗീകരിച്ച കമ്മ്യൂണിസ്റ്റ് പാർട്ടി രണ്ടാം പാർട്ടി കോൺഗ്രസ്സിലെ പ്രതിനിധിയായിരുന്നു പി. അമ്പു നായർ. രാവണീശ്വരം നെല്ലെടുപ്പ് സമരം അടക്കം കൂറേ കർഷകസമരങ്ങൾക്കു് നേതൃത്വം നൽകി.

1964-ൽ കമ്മ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി പി ഐ-നോടൊപ്പം നിലകൊണ്ടെങ്കിലും പാർച്ചിയുടെ പിളർപ്പിൽ മനംനൊന്തു് അദ്ദേഹം ക്രമേണെ പൊതുപ്രവർത്തനത്തിൽ നിന്നും പിൻവലിഞ്ഞു

## അവലംബം
.

വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
എം. ഹരിദാസ്

വടക്കേ മലബാറിലെ ഒരു ആദ്യകാല കമ്മ്യൂണിസ്റ്റു് പ്രവർത്തകനും കർഷകസംഘം നേതാവുമായിരുന്നു **എം. ഹരിദാസ്.**
‌
## ജിവിതരേഖ
അജാനൂർ പ്രദേശത്തു് കർഷകരുടെ പ്രശ്നങ്ങളിലിടപെട്ടുകൊണ്ടാണു് എം. ഹരിദാസ് രാഷ്ട്രീയ പ്രവർത്തനത്തിലേർപ്പെടുന്നതു്.രാവണീശ്വരം നെല്ലെടുപ്പ് സമരത്തിനു് നേതൃത്വം നൽകിയവരിൽ പ്രമുഖനായിരുന്നു എം. ഹരിദാസ്. 1964-ൽ കമ്മ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി പി ഐ-നോടൊപ്പം നിലകൊണ്ടു

## അവലംബം
.

വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
ശാരദ (നോവൽ)

ഒയ്യാരത്ത് ചന്തുമേനോൻ രചിച്ച നോവലാണ് **ശാരദ**. 1892ലാണ് ഇത് പ്രകാശിതമായത്. ഈ നോവലിന്റെ രണ്ടാംഭാഗം ഏഴുതികൊണ്ടിരിക്കുന്നിടെ ചന്തുമേനോൻ മരിച്ചതിനാൽ (1899) അപൂർണ്ണനോവലായി ഇതിനെ കണക്കാക്കുന്നു.

## അവലംബം

വർഗ്ഗം:മലയാളം നോവലുകൾ
വർഗ്ഗം:ഒയ്യാരത്ത് ചന്തുമേനോൻ എഴുതിയ നോവലുകൾ
വർഗ്ഗം:ഇന്ത്യൻ നോവലുകൾ
വർഗ്ഗം:19-ആം നൂറ്റാണ്ടിലെ ഇന്ത്യൻ നോവലുകൾ
വർഗ്ഗം:സാമൂഹ്യ നോവലുകൾ
വർഗ്ഗം:19-ആം നൂറ്റാണ്ടിലെ മലയാളം നോവലുകൾ
രാമപുരം, കണ്ണൂർ

കണ്ണുർ ജില്ലയിലെ കണ്ണൂർ താലൂക്കിൽ സ്ഥിതിചെയ്യുന്ന ഒരു ചെറിയ സ്ഥലമാണ് **രാമപുരം**. കേരളത്തിലെ ചെറിയ നദികളിൽ ഒന്നായ രാമപുരം പുഴ ഈ സ്ഥലത്തിലൂടെ ഒഴുകുന്നു. ഇവിടെ ഒരു മഹാവിഷ്ണു ക്ഷേത്രവും സ്ഥിതി ചെയ്യുന്നുണ്ട്. വളരെ പണ്ട് ഈ സ്ഥലം കടലിനുള്ളിലായിരന്നു

## അതിർത്തി

* **വടക്ക്**      : കൊത്തികുഴിച്ച പാറയും ഉച്ചൂളി കുന്നും
* **തെക്ക്**      : അടുത്തിലയും രാമപുരം പുഴ
* **പടിഞ്ഞാറ്**   : വയലപ്ര
* **കിഴക്ക്**      : ശ്രീസ്ഥ
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
2012-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക

വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
2012

ഗ്രിഗോറിയൻ കലണ്ടർ പ്രകാരം ഞായറാഴ്ച ആരംഭിച്ച ഒരു സാധാരണ വർഷമാണ് **2012** (MMXII). ഗ്രിഗോറിയൻ കലണ്ടർ പ്രകാരം ക്രിസ്ത്വബ്ദത്തിലെ 2012-ആമത്തെയും ഇരുപത്തൊന്നാം നൂറ്റാണ്ടിലെ പന്ത്രണ്ടാം വർഷവുമാണിത്.

ഐക്യരാഷ്ട്ര സംഘടന ഈ വർഷം സഹകരണസംഘടനകളുടെ വർഷമായി ആചരിച്ചു.

## അവലംബം

വർഗ്ഗം:2010-കൾ
വർഗ്ഗം:2012
വർഗ്ഗം:വർഷങ്ങൾ
ന്യായാധിപ പ്രതിബദ്ധതയും മാനദണ്ഡങ്ങളും നിയമം 2010

സുപ്രീം കോടതിയിലെയും ഹൈക്കോടതികളിലെയും ന്യായാധിപരുടെ പ്രതിബദ്ധത ഉറപ്പുവരുത്തുന്നതിനും അവർ പാലിക്കേണ്ട മാനദണ്ഡങ്ങൾ നിശ്ചയിക്കുന്നതിനും ലക്ഷ്യമിട്ടുള്ള നിയമമാണ് **ന്യായാധിപ പ്രതിബദ്ധതാ നിയമം (Judicial Standards and Accountability Bill 2010)** നീതിപീഠത്തിന്റെ വിശ്വാസ്യത ഉറപ്പുവരുത്തുക എന്ന ലക്ഷ്യത്തോടെ 2011 ഡിസംബർ 1 ന് ലോക്സഭ മുൻപാകെ അവതരിപ്പിക്കപ്പെട്ട ഈ ബിൽ പിന്നീട് വിശദമായ പരിശോധനയ്കായി പാർലമെന്ററി സ്ഥിരം സമിതിക്ക് അയച്ചു. എന്നാൽ അതിന്റെ റിപ്പോർട്ട് പാർലമെന്റ് മുൻപാകെ സമർപ്പിക്കപ്പെട്ടുവെങ്കിലും ബിൽ നിയമമാക്കുന്നതിന് കേന്ദ്രഗവൺമെന്റിന് സാധിച്ചിട്ടില്ല. 

സുപ്രീം കോടതിയിലെയും ഹൈക്കോടതിയിലെയും ന്യായാധിപന്മാരെക്കുറിച്ചുള്ള പരാതികൾ കൈകാര്യം ചെയ്യുന്നതിന് നിലവിലുള്ള രീതി ഭാരത ഭരണഘടനയിൽ പ്രതിപാദിച്ചിട്ടുള്ളതുപ്രകാരമുള്ള ഇംപീച്ച്മെന്റ് നടപടിയാണ്. അതിന്റെ ഘട്ടങ്ങൾ പ്രതിപാദിക്കുന്നതിനായുള്ള നിയമമാണ് ന്യായാധിപ (അന്വേഷണ) നിയമം 1968. ഈ നിയമം റദ്ദുചെയ്യുവാനും അതിന്റെ ഉദ്ദേശ ലക്ഷ്യങ്ങൾ വിപുലപ്പെടുത്തി ന്യായാധിപന്മാരുടെ ഉത്തരവാദിത്തങ്ങൾ ഉറപ്പുവരുത്താൻ നിയമപരമായ പുതിയ ചട്ടക്കൂട് ഉണ്ടാക്കുക എന്നത് ന്യായാധിപ പ്രതിബദ്ധതാ നിയമത്തിന്റെ ഉദ്ദേശങ്ങളിലൊന്നാണ്.  നിലവിലുള്ള വ്യവസ്ഥകൾ പ്രകാരം പാർലമെന്റിന്റെ ഏതെങ്കിലും സഭയ്ക് മാത്രമേ ന്യായാധിപന്മാർക്കെതിരായ ഇംപീച്ച്മെന്റ് നടപടികൾക്ക് തുടക്കമിടാൻ കഴിയൂ. പുതിയ നിയമത്തിൽ ജഡ്ജിമാർക്കെതിരായ വ്യക്തികളുടെ പരാതികളും പരിഗണിക്കുന്നതിന് വ്യവസ്ഥകളുണ്ടാകും. കൂടാതെ ന്യായാധിപന്മാരുടെ പൈരുമാറ്റച്ചട്ടം, അവർ പാലിക്കേണ്ട മാനദണ്ഡങ്ങൾ, സ്വത്തുവിവരം സംബന്ധിച്ച വെളിപ്പെടുത്തൽ തുടങ്ങിയവയ്കായുള്ള നിയമ വ്യവസ്ഥകളും ഈ ബില്ലിൽ ഉൾപ്പെടുത്തിയിരിക്കുന്നു. 
## അവലംബം

 

വർഗ്ഗം:ഇന്ത്യയിലെ നിയമങ്ങൾ
ടി.എം. വർഗ്ഗീസ്

തിരുവിതാംകൂർ സ്റ്റേറ്റ് കോൺഗ്രസിന്റെ സ്ഥാപകരിലൊരാളും തിരു-കൊച്ചി സംസ്ഥാനത്തിലെ 1952-ലെ മന്ത്രിസഭയിൽ ആഭ്യന്തരമന്ത്രിയായിരുന്നു **ടി.എം. വർഗീസ്**.

## ജീവിതരേഖ
ആലപ്പുഴ ജില്ലയിലെ കായംകുളത്തിനു സമീപം പള്ളിക്കലിൽ 1885 ഏപ്രിൽ 22-ന് ജനിച്ചു. കോട്ടയം സി.എം.എസ്. കോളേജ്, തിരുവനന്തപുരം യൂണിവേഴ്സിറ്റി കോളേജ്, തിരുവനന്തപുരം ലോ കേളേജ് എന്നിവിടങ്ങളിലായി വിദ്യാഭ്യാസം നടത്തി. കൊല്ലം ബാറിൽ അഭിഭാഷകനായി പ്രവർത്തിച്ചു. തുടർന്നാണ് ഇദ്ദേഹം പൊതുപ്രവർത്തനം ആരംഭിച്ചത്. 1931 മുതൽ 1938 വരെ നടന്ന നിവർത്തനപ്രക്ഷോഭമാണ് ഇദ്ദേഹത്തെ ഒരു രാഷ്ട്രീയക്കാരനാക്കി മാറ്റിയത്. 1934-ൽ തിരുവല്ലായിൽ നിവർത്തനപ്രക്ഷോഭത്തിന്റെ ഭാഗമായി നടന്ന സംയുക്ത രാഷ്ട്രീയ സമ്മേളനത്തിന്റെ അദ്ധ്യക്ഷനായിരുന്നു വർഗ്ഗീസ്. സമ്മേളത്തിൽ നിന്നും ഉരുത്തിരിഞ്ഞ തീരുമാനത്താൽ സംയുക്ത രാഷ്ട്രീയ കക്ഷി പ്രതിനിധിയായി പത്തനംതിട്ടയിൽ നിന്നും വൻ ഭൂരിപക്ഷത്തിൽ വിജയിച്ച് ശ്രീമൂലം അസംബ്ലിയിലെത്തി. 

ഈ അസംബ്ലിയിൽ പട്ടം താണുപിള്ളയെ തെരഞ്ഞെടുപ്പിൽ പരാജയപ്പെടുത്തി ഡപ്യൂട്ടി പ്രസിഡന്റായി. 1938 ഫെബ്രുവരി 2-ന് പ്രസിദ്ധമായ ഉത്തരവാദഭരണ പ്രമേയം തിരുവിതാംകൂർ നിയമസഭയിൽ അവതരിപ്പിച്ചു. ഈ പ്രമേയം നിയമസഭയിൽ പരാജയപ്പെട്ടു. എങ്കിലും ഈ പരാജയം തിരുവിതാംകൂർ സ്റ്റേറ്റ് കോൺഗ്രസിന് വഴിയൊരുക്കി. ഇന്ത്യൻ സ്വാതന്ത്രസമരത്തിൽ ഇദ്ദേഹം പലതവണ ജയിലിലടക്കപ്പെട്ടു. 

ജവഹർലാൽ നെഹ്രു പ്രസിഡന്റായ നാട്ടുരാജ്യ പ്രജാ സമ്മേളനത്തിന്റെ 1946-ലെ ഉദയ്പൂർ സമ്മേളനത്തിൽ വൈസ് പ്രസിഡന്റായി വർഗ്ഗീസ് ദേശീയരാഷ്ട്രീയത്തിലേക്ക് ചുവടുവെച്ചു. പട്ടം താണുപിള്ള അറസ്റ്റുചെയ്യപ്പെട്ടതിനെത്തുടർന്ന് 1947 ജൂലൈയിൽ വർഗീസ് തിരുവിതാംകൂർ സ്റ്റേറ്റ് കോൺഗ്രസിന്റെ പ്രസിഡന്റായി. പത്തനാപുരം മണ്ഡലത്തിൽ നിന്ന് 1948 ഫെബ്രുവരിയിൽ കമ്മ്യൂണിസ്റ്റ് നേതാവ് പി.ടി. പുന്നൂസിനെ പരാജയപ്പെടുത്തി തിരുവിതാംകൂർ നിയമസഭയിൽ പ്രവേശിച്ചു. 

പട്ടം താണുപിള്ളയുടെ മന്ത്രിസഭ പാതി വഴിയിൽ തകരുകയും തിരുവിതാംകൂർ-കൊച്ചി (1949 ജൂലൈ 1) സംയോജനശേഷം പുതിയ മന്ത്രിസഭ നിലവിൽ വരുകയും ചെയ്തു. ടി.എം. വർഗ്ഗീസായിരുന്നു മന്ത്രി സഭയിലെ ആദ്യ അദ്ധ്യക്ഷൻ. 1952-ലെ എ.ജെ. ജോൺ മന്ത്രിസഭയിൽ ഇദ്ദേഹം ആഭ്യന്തരമന്ത്രിയായി. ഈ സഭയു/ടെ പതനത്തോടെ വർഗ്ഗീസ് സജീവ രാഷ്ട്രീയത്തിൽ നിന്നും പിൻവാങ്ങി. 1961 ഡിസംബർ 31-ന് വർഗ്ഗീസ് അന്തരിച്ചു.

## അവലംബം

* മനോരമ ദിനപത്രം, 2011 ഡിസംബർ 31, പേജ് 10.

വർഗ്ഗം:1885-ൽ ജനിച്ചവർ
വർഗ്ഗം: 1961-ൽ മരിച്ചവർ
വർഗ്ഗം:ഏപ്രിൽ 22-ന് ജനിച്ചവർ
വർഗ്ഗം:ഡിസംബർ 31-ന് മരിച്ചവർ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ